open-index/open-wikipedia-markdown huggingface dataset:
ആർ. ഉമാനാഥ്

സി.പി.എം മുൻ പോളിറ്റ് ബ്യൂറോ അംഗവും തമിഴ്നാട് സംസ്ഥാന സെക്രട്ടറിയും സി.ഐ.ടി.യു അഖിലേന്ത്യാ നേതാവാവുമായിരുന്നു **ആർ. ഉമാനാഥ്**. (1922 - 21 മേയ് 2014).

## ജീവിത രേഖ
1922ൽ കാസർകോട് ജില്ലയിലെ കർണാടക അതിർത്തിയിൽ ജനിച്ച ഉമാനാഥ് കുട്ടിക്കാലത്ത് തലശ്ശേരിയിലേക്ക് കുടുംബത്തോടൊപ്പം എത്തിയശേഷമാണ് കോഴിക്കോട്ടേക്ക് വരുന്നത്. ഗണപത് സ്കൂളിലായിരുന്നു പഠനം. ഇന്റർമീഡിയറ്റ് പഠനം ക്രിസ്ത്യൻ കോളജിലും. ഉന്നത വിദ്യാഭ്യാസം നേടാൻ ചിദംബരം അണ്ണാമലൈ യൂനിവേഴ്സിറ്റിയിൽ ചേരുന്നതിനാണ് തമിഴ്നാട്ടിലെത്തുന്നത്. എ.കെ.ജിയാണ് ഉമാനാഥിനെ രാഷ്ട്രീയ പ്രവർത്തനത്തിലേക്ക് കൊണ്ടുവന്നത്. അണ്ടർഗ്രൗണ്ട് പ്രവർത്തനങ്ങൾക്കാണ് ആദ്യം നിയോഗിച്ചത്. 1940ൽ മദ്രാസ് ഗൂഢാലോചന കേസിൽ പി. രാമമൂർത്തിക്കൊപ്പം അറസ്റ്റുചെയ്യപ്പെട്ടു. തിരുച്ചിയിൽ തൊഴിലാളികളെ സംഘടിപ്പിച്ചാണ് അദ്ദേഹം ട്രേഡ് യൂനിയൻ രംഗത്തേക്ക് വരുന്നത്. സി.ഐ.ടി.യു രൂപവത്കരിച്ചപ്പോൾ തമിഴ്നാട് ഘടകത്തിന്റെ പ്രഥമ ജനറൽ സെക്രട്ടറിയായി. അഖിലേന്ത്യാ വൈസ് പ്രസിഡന്റായും പ്രവർത്തിച്ചു. തമിഴ്നാട് സി.പി.എം സംസ്ഥാന സെക്രട്ടറിയായും കേന്ദ്ര കമ്മിറ്റി അംഗമായും പ്രവർത്തിച്ച അദ്ദേഹം ചണ്ഡിഗഢിൽ നടന്ന 15ാം പാർട്ടി കോൺഗ്രസിലാണ് പി.ബി അംഗമായി തെരഞ്ഞെടുക്കപ്പെട്ടത്. ദൽഹിയിൽ നടന്ന 18ാം പാർട്ടി കോൺഗ്രസുവരെ ആ സ്ഥാനത്ത് തുടർന്നു.തമിഴ്നാട് നിയമ സഭയിലേക്ക് 1970ലും 77 ലും നടന്ന തെരഞ്ഞെടുപ്പുകളിലേക്ക് നാഗപ്പട്ടണത്തു നിന്ന് തെരഞ്ഞെടുക്കപ്പെട്ടിട്ടുണ്ട്. മൂന്നു നാലും ലോക്സഭകളിൽ പുതുച്ചേരി മണ്ഡലത്തെ പ്രതിനിധീകരിച്ചു.

ഭാര്യ പാപ്പ ഉമാനാഥ് കേന്ദ്ര കമ്മിറ്റി അംഗമായിരുന്നു. ജനാധിപത്യ മഹിളാ അസോസിയേഷൻ അഖിലേന്ത്യാ വൈസ് പ്രസിഡന്റായ മകൾ യു. വാസുകി സി.പി.എം കേന്ദ്ര കമ്മിറ്റി അംഗമാണ്.

## അവലംബം


വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:സി.പി.ഐ.എം. നേതാക്കൾ
വർഗ്ഗം:1922-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മേയ് 21-ന് മരിച്ചവർ
വർഗ്ഗം:തമിഴ്‌നാടിൽ നിന്നുമുള്ള കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നേതാക്കൾ
പൂർണ്ണ ശലഭാസനം

ഇംഗ്ലീഷിൽ **Locust Pose** എന്നാണ് അറിയുന്നത്
* കമിഴ്ന്നു കിടക്കുക.
* താടി മുട്ടിച്ചു കിടക്കുക.
* കാലുകൾചേത്തുവയ്ക്കുക.
* തള്ളവിരൽ ഉള്ളിലാക്കി മുഷ്ഠിചുരുട്ടി, കൈകൾ രണ്ടു തുടകളുടെ അടിയിൽ വയ്ക്കുക.
* ശ്വാസം എടുത്തുകോണ്ട് രണ്ടുകാലുകലും മുട്ടുവളയാതെ ഉയർത്തുക.
* കുറച്ചുനേരം അങ്ങനെ നിൽക്കുക.
* അതിനു ശേഷം ശ്വാസം വിട്ടുകൊണ്ട് പഴയ സ്ഥിതിയിലേക്ക് വരിക.
## ഗുണം
കുടലുകളിൽ അടിഞ്ഞുകൂടിയ മാലിന്യങ്ങളെ നീക്കും.

മുട്ടുകൾ, തുടകൾ, അരക്കെട്ട്, വയർ എന്നിവിടങ്ങളിലെ ആധിക കൊഴുപ്പിനെ നീക്കും.

മലബന്ധം, ഗ്യാസ് ട്രബിൾ, ദഹനക്കുരവ്, അമാശയരോഗങ്ങൾ എന്നിവയ്ക്ക് നല്ലതാണ്.
## അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
Asana Pranayama Mudra Bandha  -Swami Satyananda Saraswati

Yoga for health-NS Ravishankar, pustak mahal

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

Yoga and pranayama for health – Dr. PD Sharma



വർഗ്ഗം:യോഗ
യോഗമുദ്ര

ഇംഗ്ലീഷിൽ **Symbol of yoga** എന്നു പറയുന്നു.
* വജ്രാസനത്തിലിരിക്കുക.
* രണ്ടു കൈകളുടേയും തള്ളവിരൽ ഉള്ളിലാക്കി മുഷ്ടി ചുരുട്ടി, വയറിന്റെ അടിവശത്തായി അമർത്തി വയ്ക്കുക.
* ശ്വാസം വിട്ടുകൊണ്ട് സാവധാനം മുന്നോട്ട് വളഞ്ഞ് തല തറയിൽ മുട്ടിക്കുവാൻ ശ്രമിക്കുക.
* കുറച്ചു സമയം അങ്ങനെ നില്ക്കുക.
* ശ്വാസം എടുത്തുകൊണ്ട് മടങ്ങി വരിക.
## ഗുണങ്ങൾ
* പുറകുവശത്തെ പേശികൾക്ക് ബലം കിട്ടുന്നു, അയവുകിട്ടുന്നു.
* പ്രമേഹം കുറയ്ക്കുന്നു.
## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
കെ.കെ. ആന്റണി

തമിഴ്, മലയാളം എന്നീ ഭാഷകളിൽ നിരവധി ആത്മീയ ഗാനങ്ങൾക്കു സംഗീതം നൽകിയ സംഗീതപ്രതിഭയായിരുന്നു *ആന്റണിമാസ്റ്റർ* എന്നറിയപ്പെടുന്ന **കാനംകുടം കുഞ്ഞുവറീത് ആന്റണി** (27 ഏപ്രിൽ 1924 – 16 മാർച്ച് 1987). ആബേലച്ചനോടൊത്തു കൊച്ചിൻ കലാഭവനിൽ മ്യൂസിക് ഡയറക്ടറായി പ്രവർത്തിച്ചു. ആബേലച്ചൻ രചിച്ച് യേശുദാസും വസന്തയും ആലപിച്ച *പരിശുദ്ധാത്മാവേ നീയെഴുന്നള്ളി വരണമേയെന്റെ ഹൃദയത്തിൽ*, *ഈശ്വരനെത്തേടി ഞാനലഞ്ഞു*, *എഴുന്നള്ളുന്നു, രാജാവെഴുന്നുള്ളുന്നൂ* തുടങ്ങിയ പ്രശസ്ത ഗാനങ്ങൾക്ക് സംഗീതം നൽകിയത് ഇദ്ദേഹമാണ്.

## ജീവിതം
1924 ഏപ്രിൽ 27-ന് കേരളത്തിലെ തൃശ്ശൂർ ജില്ലയിലെ ഇരിഞ്ഞാലക്കുടയ്ക്കടുത്ത് വെളയനാട് എന്ന സ്ഥലത്ത് കാനംകുടം വീട്ടിൽ കുഞ്ഞുവറീതിന്റെയും മറിയത്തിന്റെയും മകനായാണ് ആന്റണി മാസ്റ്റർ ജനിച്ചത്. ചെറുപ്പത്തിലേ കൽദായ രീതിയിലുള്ള സിറിയൻ കുർബാന ഗാനങ്ങൾ കേട്ടു വളർന്ന ആന്റണി തന്റെ ജ്യേഷ്ഠൻ കുഞ്ഞുവർക്കിയിൽനിന്ന് കർണാടകസംഗീതം അഭ്യസിക്കുകയും ചെയ്തിരുന്നു. പത്തൊൻപതാം വയസിൽ ശ്രീലങ്കയിലേയ്ക്ക് കുടിയേറിയ അദ്ദേഹം ഏ. ആർ. കൃഷ്ണൻ ഭാഗവതരുടെയും മറ്റു പ്രശസ്ത സംഗീതജ്ഞരുടെയും കീഴിൽ സംഗീതം തുടർന്നഭ്യസിച്ചു. കുറച്ചുകാലം ഒരു തമിഴ് നാടക ട്രൂപ്പിന്റെ കൂടെ കൂടിയെങ്കിലും പിന്നീട് അദ്ദേഹം സൈവ മങ്കയാർ തിലകം സംഗീത അക്കാദമിയിൽ സംഗീത അദ്ധ്യാപകനായി ജോലിയേറ്റെടുത്തു. 1945 മുതൽ ഇരുപതു വർഷക്കാലത്തോളം ശ്രീലങ്കൻ റേഡിയോയിൽ കർണാടക സംഗീത പരിപാടികൾ സംഘടിപ്പിച്ചിരുന്നു. അക്കാലത്ത് ചില സിനിമകൾക്ക് പശ്ചാത്തലസംഗീതവും ചിട്ടപ്പെടുത്തിയിരുന്നു. 1965 മുതൽ 1969 വരെ അദ്ദേഹം മലേഷ്യയിൽ സംഗീത അദ്ധ്യാപകനും ടെലിവിഷൻ പ്രോഗ്രാം ഓർഗനൈസറുമായി ജോലി നോക്കി.

1969ൽ കേരളത്തിലേയ്ക്ക് തിരിച്ചുവന്ന ആന്റണിമാസ്റ്റർ ഫാ. ആബേൽ പെരിയപ്പുറത്തോടും അന്നത്തെ യുവഗായകനായ യേശുദാസിനോടുമൊപ്പം ക്രിസ്ത്യൻ ആർട്ട്സ് ക്ലബ് എന്ന സ്ഥാപനം തുടങ്ങി. താമസിയാതെ കലാഭവൻ എന്ന പേരിൽ ഒരു ക്ലബായി തുടങ്ങി. 1987ൽ അദ്ദേഹത്തിന്റെ മരണം വരെ ആന്റണി മാസ്റ്റർ കലാഭവനിലെ അദ്ധ്യാപകനും മ്യൂസിക്ക് ഡയറക്ടറുമായിരുന്നു.

ആദ്യകാലത്ത് പ്രധാനമായും ക്രിസ്തീയഭക്തിഗാനങ്ങൾ സൃഷ്ടിയ്ക്കുന്നതായിരുന്നു കലാഭവന്റെ പ്രവർത്തനം. കലാഭവനുവേണ്ടി ആന്റണിമാസ്റ്ററും ആബേലച്ചനും യേശുദാസും ചേർന്ന് നിരവധി പ്രസിദ്ധ ക്രിസ്തീയഭക്തിഗാനങ്ങൾ സൃഷ്ടിച്ചു. 'പരിശുദ്ധാത്മാവേ നീയെഴുന്നള്ളി', 'മഹേശ്വരാ നിൻ സുദിനം', 'എഴുന്നള്ളുന്നു രാജാവ്', 'ഈശ്വരനെത്തേടി ഞാൻ നടന്നു', 'ഇരുളുമൂടിയൊരിടവഴികളിൽ' തുടങ്ങിയവ അവയിൽ ചിലതാണ്. ഈ ഗാനങ്ങൾ ഇന്നും വളരെ പ്രസിദ്ധമാണ്. ഏതാനും ചലച്ചിത്രങ്ങൾക്കുവേണ്ടിയും അദ്ദേഹം സംഗീതസംവിധാനം നിർവ്വഹിച്ചു. പ്രശസ്ത ഗായകരായ സുജാത, ജെൻസി തുടങ്ങിയവർ അദ്ദേഹത്തിന്റെ ശിഷ്യഗണങ്ങളിൽ പെടുന്നു.

## അവാർഡുകളും ബഹുമതികളും
1983 ഫെബ്രുവരി 11ന് ഇദ്ദേഹത്തെ 1982ലെ ഫാദർ ചാവറ അവാർഡ് നൽകി ബഹുമാനിക്കുകയുണ്ടായി. ഇദ്ദേഹത്തിന്റെ 25ആം ചരമവാർഷികദിനാചരണം 2012 ജൂലൈ 21ന് വെളയനാട് സെന്റ് മേരീസ് പള്ളിയിൽ വച്ച് നടത്തി. ഇദ്ദേഹത്തിന്റെ കലാശേഷിയും സംഭാവനകളും ജീവിതകാലത്ത് അദ്ദേഹത്തിനു ലഭിച്ച അംഗീകാരങ്ങൾക്ക് അതീതമാണ് എന്ന് അഭിപ്രായമുണ്ട്

## മരണം
1987 മാർച്ച് 16ന് തന്റെ 63ആം വയസ്സിൽ പെട്ടെന്നുണ്ടായ ഹൃദയാഘാതത്തെത്തുടർന്നാണ് ആന്റണി മാസ്റ്റർ അന്തരിച്ചത്. മൃതദേഹം ജന്മനാട്ടിലെ സെന്റ് മേരീസ് പള്ളി സെമിത്തേരിയിൽ സംസ്കരിച്ചു. റോസിയാണ് ഭാര്യ. മൂന്ന് മക്കളുണ്ട്.

## അവലംബം

* മലയാള സംഗീത വിജ്ഞാനകോശത്തിൽ കെ.കെ. ആന്റണിയേക്കുറിച്ച് 
* http://msidb.org/displayProfile.php?category=musician&artist=KK%20Antony 
* http://malayalam.webdunia.com/entertainment/artculture/dancedrama/1108/31/1110831047_1.htm

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:1924-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:മാർച്ച് 16-ന് മരിച്ചവർ
ജാക്ക് അഗ്യൂറോ

പ്രമുഖ ലാറ്റിനമേരിക്കൻ കവിയും സാംസ്കാരിക പ്രവർത്തകനുമാണ് **ജാക്ക് അഗ്യൂറോ**(ജനനം:1934). ആശാൻ വേൾഡ് പ്രൈസ് നേടിയിട്ടുണ്ട്.
## ജീവിതരേഖ
ന്യൂയോർക്കിലെ കിഴക്കൻ ഹാർലെമിൽ ജനിച്ചു. അമേരിക്കയിൽ പ്യൂർട്ടോറിക്കൻ വംശജർക്കെതിരെ സർക്കാർ കൈക്കൊണ്ട വിവേചന നിലപാടിനെതിരെ അഞ്ചുദിവസം പട്ടിണി സമരം നടത്തി.അൽഷിമേഴ്സ് രോഗ ബാധിതനാണ്.
## കവിതാസമാഹാരങ്ങൾ
#കല്ലുടച്ചു വാർക്കുന്നവർ തമ്മിലുള്ള വർത്തമാനങ്ങൾ
#പ്യൂർട്ടോറിക്കക്കാരന്റെ ഗീതകങ്ങൾ, പിതാവേ
#ഇതൊരു സങ്കീർത്തനമാണോ 
## പുരസ്കാരങ്ങൾ
#ആശാൻ വേൾഡ് പ്രൈസ് (2012)
## അവലംബം


വർഗ്ഗം:അമേരിക്കൻ കവികൾ
വർഗ്ഗം:ആശാൻ വേൾഡ് പ്രൈസ് ജേതാക്കൾ
വർഗ്ഗം:1934-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:സ്മൃതിനാശം ബാധിച്ചവർ
ഔട്ട്സൈഡർ

പ്രേംലാൽ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***ഔട്ട്സൈഡർ***. ശ്രീനിവാസൻ, ഇന്ദ്രജിത്ത്, പശുപതി, ഗംഗ ബാബു എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഗൗരി മീനാക്ഷി മൂവീസിന്റെ ബാനറിൽ ഗിരീഷ് നിർമ്മിച്ച ഈ ചലച്ചിത്രം ചാലക്കുടി, നാഗർകോവിൽ എന്നിവിടങ്ങളിലാണ് ചിത്രീകരിച്ചിരിക്കുന്നത്.

## അഭിനേതാക്കൾ
* ശ്രീനിവാസൻ – ശിവൻകുട്ടി
* ഇന്ദ്രജിത്ത് – മുകുന്ദൻ
* പശുപതി – കൊമ്പൻ ലോറൻസ്
* ഗംഗ ബാബു – മഞ്ജു
* ഗീഥ സലാം – കേശവൻ
* സായികുമാർ – സി.ഐ. ബാലഗോപാലൻ
* വത്സല മേനോൻ – ശാന്തേടത്തി
* ശ്രീജിത്ത് രവി – രാജൻ
* ചേമ്പിൽ അശോകൻ – ആന്റപ്പൻ

## സംഗീതം

## പുറത്തേക്കുള്ള കണ്ണികൾ
* 
* ഔട്ട്സൈഡർ  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
സൈജു കുറുപ്പ്

മലയാള ചലച്ചിത്ര അഭിനേതാവാണ് അനിരുദ്ധ് എന്നറിയപ്പെടുന്ന ** സൈജു കുറുപ്പ് ** ** (ജനനം: 12 മാർച്ച് 1979) ** 2005-ൽ റിലീസായ  മയൂഖം ആണ് ആദ്യ സിനിമ. 2015-ൽ റിലീസായ ആട് എന്ന സിനിമയിലൂടെ പ്രശസ്തനായി

## ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിലെ പാണാവള്ളി എന്ന ഗ്രാമത്തിൽ എൻ.ഗോവിന്ദക്കുറുപ്പിൻ്റെയും ശോഭനയുടേയും മകനായി 1979 മാർച്ച് 12ന് ജനിച്ചു. പ്രാഥമിക വിദ്യാഭ്യാസത്തിനു ശേഷം നാഗ്പൂരിലെ RKN കോളേജിൽ നിന്ന് എൻജിനീയറിംഗ് ബിരുദം നേടി.

വിദ്യാഭ്യാസത്തിനു ശേഷം എയർടെൽ കമ്പനിയിൽ ജോലി ചെയ്യുകയായിരുന്ന സൈജു പ്രശസ്ത പിന്നണി ഗായകനായ എം.ജി.ശ്രീകുമാറിനെ പരിചയപ്പെട്ടതാണ് ജീവിതത്തിൽ വഴിത്തിരിവായത്.

ഹരിഹരൻ സംവിധാനം ചെയ്യുന്ന പുതിയ സിനിമയിലേക്ക് നായകനായി അഭിനയിക്കുവാൻ ഒരു പുതുമുഖ നടനെ നോക്കുന്നുണ്ടെന്നും എം.ജി.ശ്രീകുമാർ സൈജുവിനോട് പറഞ്ഞതിൻ പ്രകാരം സൈജു ഹരിഹരനെ പോയി കാണുകയും ഹരിഹരൻ തൻ്റെ സിനിമയിലെ നായകനായി സൈജുവിനെ തിരഞ്ഞെടുക്കുകയും ചെയ്തു.

സൈജു കുറുപ്പ് നായകനായി അഭിനയിച്ച് ഹരിഹരൻ സംവിധാനം ചെയ്ത മയൂഖം എന്ന സിനിമ 2005-ലാണ് റിലീസായത്.

ഹരിഹരൻ്റെ സിനിമയിൽ അഭിനയിച്ച നടൻ എന്നത് മറ്റു സംവിധായകരുടെ സിനിമകളിൽ അവസരം കിട്ടാൻ സൈജുവിന് സഹായകരമായി. പിന്നീട് നിരവധി സിനിമകളിൽ നായകനായും സഹതാരമായും വില്ലനായും വേഷമിട്ടു.

2015-ൽ റിലീസായ ആട് എന്ന സിനിമയിലെ അറക്കൽ അബു എന്ന കോമഡി റോൾ വളരെയധികം പ്രേക്ഷക പ്രീതി  നേടിയതിനെ തുടർന്ന് സൈജു കോമഡി റോളുകളിലേക്ക് വഴിമാറി.

ഇതുവരെ 100ലധികം മലയാള സിനിമകളിൽ അഭിനയിച്ച സൈജു ഏതാനും തമിഴ് സിനിമകളിലും വേഷമിട്ടു.

സൈജു കുറുപ്പ് കഥ, തിരക്കഥ, സംഭാഷണം എന്നിവ രചിച്ച് 2013-ൽ റിലീസായ സിനിമയാണ് മൈ ഫാൻ രാമു.

** സ്വകാര്യ ജീവിതം **
* ഭാര്യ : അനുപമ
* മക്കൾ : മയൂഖ, അഫ്ത്താബ്

## അഭിനയ ജീവിതം

### മലയാളം

### Tamil

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:മലയാളചലച്ചിത്രനടന്മാർ
വർഗ്ഗം:1979-ൽ ജനിച്ചവർ
മല്ലൂസിംഗ്

വൈശാഖ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***മല്ലൂസിംഗ്***. കുഞ്ചാക്കോ ബോബൻ, ഉണ്ണി മുകുന്ദൻ,ബിജു മേനോൻ.എന്നിവർ പ്രധാനകഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ രചന സേതു ആണ് നിർവ്വഹിച്ചിരിക്കുന്നത്. ആൻ മെഗാ മീഡിയയുടെ ബാനറിൽ നീറ്റാ ആന്റോ ആണ് ചിത്രം നിർമ്മിച്ചിരിക്കുന്നത് ഇത് കുഞ്ചാക്കോ ബോബന്റെ അമ്പതാമത്തെ ചിത്രമാണ് മല്ലൂസിംഗ് .

## അഭിനേതാക്കൾ
* കുഞ്ചാക്കോ ബോബൻ – അനി (അനിക്കുട്ടൻ)
* ഉണ്ണി മുകുന്ദൻ – ഹരി (മല്ലു സിംഗ്)
* സംവൃത സുനിൽ – അശ്വതി (അച്ചു)
* ബിജു മേനോൻ – കാർത്തികേയൻ 
* മനോജ് കെ. ജയൻ – പപ്പൻ
* രൂപ മഞ്ജരി – പൂജ
* മീര നന്ദൻ – നീതു
* അപർണ്ണ നായർ – ശ്വേത
* ശാലിൻ സോയ – നിത്യ
* സുരാജ് വെഞ്ഞാറമൂട് – സുശീലൻ
* സിദ്ദിഖ് – രാമൻ നായർ
* സായികുമാർ – ഗോവിന്ദൻകുട്ടി
* ഗീത – ഹർവിന്ദർ സിംഗിന്റെ അമ്മ
* ഗണപതി – ഹരി
* ആസിഫ് അലി – ഹർവിന്ദർ സിംഗ് (അതിഥിവേഷം)
* സുരേഷ് കൃഷ്ണ – അന്നന്തൻ 
* ലക്ഷ്മി കൃഷ്ണമൂർത്തി – അനിയുടെ മുത്തശ്ശി
* ശ്രീജിത്ത് രവി
* മാമുക്കോയ

## നിർമ്മാണം
2012 ഫെബ്രുവരി ആദ്യവാരത്തോടെയാണ് ചിത്രത്തിന്റെ നിർമ്മാണം ആരംഭിച്ചത്. പൃഥ്വിരാജിനെ ആയിരുന്നു ആദ്യം കുഞ്ചാക്കോ ബോബനോടൊപ്പം നായകരിൽ ഒരാളായി നിശ്ചയിച്ചിരുന്നത്. എന്നാൽ തിരക്കുമൂലം പൃഥ്വിരാജ് പിന്മാറിയതോടെ പകരം ഉണ്ണി മുകുന്ദനെ ആ വേഷത്തിലേക്ക് പരിഗണിച്ചു. ഇതു കുഞ്ചാക്കോ ബോബന്റെ അമ്പതാമത്തെ ചിത്രം കൂടിയാണിത് . പാലക്കാട്‌ , പഞ്ചാബ്, തമിഴ്നാട് എന്നവിടങ്ങളിലായാണ് ചിത്രീകരണം പൂർത്തീകരിച്ചത്.

## സംഗീതം

## പുറത്തേക്കുള്ള കണ്ണികൾ
* 
* ''മല്ലൂസിംഗ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വൈശാഖ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
വിനു മോഹൻ

മലയാളചലച്ചിത്രനടനാണ് **വിനു മോഹൻ**. ലോഹിതദാസ് സംവിധാനം ചെയ്ത് 2007-ൽ പുറത്തിറങ്ങിയ നിവേദ്യം എന്ന ചലച്ചിത്രത്തിലൂടെയാണ് ഇദ്ദേഹം ചലച്ചിത്രംരംഗത്ത് അരങ്ങേറ്റം കുറിക്കുന്നത്. പ്രമുഖ ചലച്ചിത്രനടനായിരുന്ന കൊട്ടാരക്കര ശ്രീധരൻ നായരുടെ ചെറുമകനാണ് ഇദ്ദേഹം. നടി ശോഭ മോഹന്റെ മകനായ ഇദ്ദേഹം നടൻ സായി കുമാറിന്റെ അനന്തരവനുമാണ്.

## ചലച്ചിത്രജീവിതം
2007-ൽ പ്രഥമചിത്രമായ നിവേദ്യത്തിലെ മികച്ച പ്രകടനത്തിന്  ആ വർഷത്തെ മികച്ച പുതുമുഖനടനുള്ള ഏഷ്യാനെറ്റ് ചലച്ചിത്രപുരസ്കാരം ലഭിച്ചു. പിന്നീട് ജോണി ആന്റണി സംവിധാനം ചെയ്ത സൈക്കിൾ എന്ന ചിത്രത്തിൽ  വിനീത് ശ്രീനിവാസനോടൊപ്പം നായകനായി വേഷമിട്ടു. 2009-ൽ മമ്മൂട്ടിയോടൊപ്പം ചട്ടമ്പിനാട് എന്ന ചിത്രത്തിൽ അഭിനയിച്ചു. ബോംബെ മിഠായി ആണ് പുറത്തിറങ്ങാനിരിക്കുന്ന ചിത്രം.

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1986-ൽ ജനിച്ചവർ
മാർജ്ജാരിആസനം

ഇംഗ്ലീഷിൽ **Cat pose** എന്നു പറയുന്നു.

* വജ്രാസനത്തിൽ ഇരിക്കുക.
* കൈകൾ തോളിന്റെ അകലത്തിൽ മുട്ടുകൾക്ക്  മുമ്പിലായി പതിച്ചു വയ്ക്കുക. 
* കാലുകൾ അകത്തിവയ്ക്കണം.
* കൈകൾ നിവർന്നി രിക്കണം.
* നേരെ നോക്കുക.
* ശ്വാസം വിട്ടുകൊണ്ട് തല പുറകിലേക്ക് വളയ്ക്കുക, നട്ടെല്ല് താഴോട്ട് വളക്കുക.
* ശ്വാസം എടുത്തുകൊണ്ട് തല നെഞ്ചിനോട് ചേര്ത്ത്ക കൊണ്ടു വരിക, നട്ടെല്ല് മുകളിലേക്ക് വളയ്ക്കുക.

## ഗുണം
* നട്ടെല്ല്, തോൾ, കഴുത്ത് എന്നിവയ്ക്ക് അഴച്ചിലും ബലവും കിട്ടും.
* ശ്വാസകോശങ്ങൾക്ക്  ശക്തി കൂടും.
* പുറകു വേദനയ്ക്ക് നല്ലതാണ്.
* ആര്ത്വ പ്രശ്നങ്ങൾക്ക്  നല്ലതാണ്.

അവലംബം

http://www.eastcoastdaily.com/2018/06/19/marjarasanam-photo-gallery-2018.html 
വർഗ്ഗം:യോഗ
വർഗ്ഗം:അവലംബം
പർവതാസനം

thumb|right|പർവതാസനം  
ഇംഗ്ലിഷിലെ പേരു് **Hill Pose** എന്നാണ്.

*  പദ്മാസനത്തിൽ ഇരിക്കുക
* കൈകൾ നെഞ്ചിനോട് ചേര്ത്ത്ക തൊഴുതു പിടിക്കുക.
* ശ്വാസം എടുത്തുകൊണ്ട് കൈകൾ തൊഴുതു പിടിച്ചുകൊണ്ടു തന്നെ തലയ്ക്ക് മുകളിളേക്ക് ഉയര്ത്തു ക.
* നട്ടെല്ല് നിവര്ന്നിുരിക്കണം.
**കുറിപ്പ്: പദ്മാസനത്തിൽ ഇരിക്കാൻ പറ്റിയില്ലെങ്കിൽ സുഖാസനത്തിലോ വജ്രാസനത്തിലോ ഇരുന്നു ചെയ്യാവുന്നതാണ്.**
## ഗുണം
അരക്കെട്ടിലെ അമിത കൊഴുപ്പ് കുറയുന്നു.
ശരീരത്തിന് നല്ല ഊർജ്ജം കിട്ടുന്നു.
കൈകളിലെ മാംസപേശികൾ ബലം വയ്ക്കുന്നു.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
സന്തുലനാസനം

thumb|right|സന്തുലനാസനം  
ഇംഗ്ലീഷിൽ **Balance Pose**

* കാലുകൾ ചേർത്തു വച്ച് നിവർന്നു നിൽക്കുക.
* ഇടതുകാൽ മടക്കുക.
* ഇറ്റതു കൈകൊണ്ട് ഇടതുകാലിന്റെ കണങ്കാലിൽ പിടിക്കുക.
* വലതു കൈ സാവധാനം മുകളിളേക്ക് ഉയർത്തു ക.
* കൈ ചെവിയോട് ചേര്ത്ത്  നിവർത്തി പിടിക്കണം.
* നോട്ടം നേരെ മുമ്പിലേക്കായിരിക്കണം.
* മറ്റേ കാലുകൊണ്ടും ചെയ്യണം.

## ഗുണം
ശരീരത്തിലെ സന്ധികൾക്ക് അയവുകിട്ടുന്നു.
## അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
Asana Pranayama Mudra Bandha  -Swami Satyananda Saraswati

Yoga for health-NS Ravishankar, pustak mahal

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

Yoga and pranayama for health – Dr. PD Sharma



വർഗ്ഗം:യോഗ
താഡാസനം

ഇംഗ്ലീഷിലെ പേർ` **Mountain Posture** എന്നാണ്
thumb|right|താഡാസനം  
  
* കാലുകൾ ചേർത്ത്  വയ്ക്കുക.
* കൈകൾ  ശരീരത്തിന്റെ മുന്വശത്തായി കോർത്തു പിടിക്കുക.
* ശ്വാസം എടുത്തുകൊണ്ട് കൈകൾ മുകളിലേക്ക് ഉയർത്തുക.
* ഉപ്പൂറ്റി ഉയർത്തി  പിടിക്കണം.
* കോർത്തു  പിടിച്ചിരിക്കുന്ന കൈപ്പത്തികളുടെ ഉൾവശം മുകളിലേക്കായിരിക്കണം.
* ശ്വാസം വിട്ടുകൊണ്ട് തിരികെ വരണം.
## ഗുണങ്ങൾ
* ശ്വസനേന്ദ്രിയങ്ങളെ ശക്തിപ്പെടുത്തുന്നു.
* ആസ്തമയ്ക്ക് ആശ്വാസം കിട്ടുന്നു.
* ഉയരം കൂടുവാൻ ഉപകരിക്കും.
* തോൾസന്ധികളിലെ വേദന കുറയാൻ നല്ലതാണ്.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
കാർത്തിക് (ഗായകൻ)

**മനോ കാർത്തിക്** (; ജനനം: 1980 നവംബർ 7) ഒരു ഇന്ത്യൻ ചലച്ചിത്രപിന്നണിഗായകനാണ്. തമിഴ്, തെലുങ്ക്, മലയാളം, കന്നഡ, ഹിന്ദി എന്നീ ഭാഷകളിൽ നിരവധി ഗാനങ്ങൾ അദ്ദേഹം പാടിയിട്ടുണ്ട്.
## ചലച്ചിത്രങ്ങൾ

### സംഗീത സംവിധായകൻ എന്ന നിലയിൽ

## ഗായകൻ എന്ന നിലയിൽ
ഇത് ഒരു ഭാഗിക പട്ടിക മാത്രമാണ്; കാർത്തിക് 3000 പാട്ടുകൾ തെലുങ്ക്, തമിഴ്, മലയാളം, കന്നട, ഹിന്ദി ഭാഷകളിൽ പാടിയിട്ടുണ്ട്.
### തമിഴ് പാട്ടുകൾ

### Telugu songs

### Kannada songs

### Malayalam songs

### Hindi songs

## പുരസ്കാരങ്ങൾ
*2003 – ഐ.ടി.എഫ്.എ. മികച്ച പിന്നണിഗായകൻ – ഒരു ഊരിൽ (കാക്ക കാക്ക)
*2005 – ഫിലിംഫെയർ മികച്ച പിന്നണിഗായകൻ (തമിഴ്) – ഒരു മാലൈ (ഗജിനി)
*2007 – ഫിലിംഫെയർ മികച്ച പിന്നണിഗായകൻ (തെലുങ്ക്) – അരേ രേ (ഹാപ്പി ഡേയ്സ്)
*2007 – മികച്ച ഗായകനുള്ള നന്ദി പുരസ്കാരം – ഓ, മൈ ഫ്രണ്ട് (ഹാപ്പി ഡേയ്സ്)
*2008 – ഫിലിംഫെയർ മികച്ച പിന്നണിഗായകൻ (തെലുങ്ക്) – നിസ്സംഗ (കൊത ബംഗാരു ലോകം)
*2009 – ഇസൈ അരുവി സംഗീത പുരസ്കാരം – ഹസിലി ഫിസിലി (ആധവൻ)
*2009 –  ഫിലിംഫെയർ മികച്ച പിന്നണിഗായകൻ (തമിഴ്) - ഹസിലി ഫിസിലി (ആധവൻ)
*2010 – ഏഷ്യാവിഷൻ പുരസ്കാരം  മികച്ച പിന്നണിഗായകൻ (മലയാളം) – നീലത്താമര
*2010 – ഫിലിംഫെയർ മികച്ച പിന്നണിഗായകൻ (തമിഴ്) – ഉസുരേ പോഗുതേ (രാവണൻ)
*2010 – വിജയ് സംഗീത പുരസ്കാരം - ജനപ്രിയ ഗായകൻ – ഉസുരേ പോഗുതേ (രാവണൻ)
*2010 – മിർച്ചി സംഗീത പുരസ്കാരം സൗത്ത് – മികച്ച പിന്നണിഗായകൻ – ഉസുരേ പോഗുതേ (രാവണൻ)

## പുറത്തേക്കുള്ള കണ്ണികൾ
*
*

വർഗ്ഗം:1980-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
ജാനുശിരാസനം

ഇംഗ്ലീഷിൽ  *'Head-to-Knee Forward Bend* എന്നാണ് അറിയുന്നത്.

*കാലുകൾ നീട്ടി, നിവർന്നിരിക്കുക.
*വലതുകാൽ മടക്കി, പാദം ഇടതുകാലിന്റെ തുടയിൽ പതിച്ചു വയ്ക്കുക.
* വലതു കാലിന്റെ ഉപ്പൂറ്റി മൂലാധാരത്തോട് ആവുന്നത്ര അടുത്തിരിക്കണം.
* ശ്വാസം എടുത്തുകൊണ്ട് കൈകൾ തലയ്ക്ക് മുകളിൽ നിവർത്തി തൊഴുതു പിടിക്കുക.
* ശ്വാസം വിട്ടുകൊണ്ട്, കുനിഞ്ഞ് രണ്ടു കൈകൾകൊണ്ടും ഇടതു കാലിന്റെ പാദത്തിലോ കണങ്കാലിലോ പിടിക്കുക.
* നെറ്റി ഇടതുകാലിൽ മുട്ടിക്കുക.
* ശ്വാസം എടുത്തുകൊണ്ട് തിരിച്ചു വരിക.
* കാലുകൾ മാറ്റിയും ചെയ്യണം.

## ഗുണങ്ങൾ
*തലച്ചോറിനെ ശാന്തമാക്കുന്നു.
*കരളിനേയും കിഡ്നിയേയും ശക്തിപ്പെടുത്തുന്നു.
*ആർത്തവ വിരാമത്തിന്റെ ബുദ്ധിമുട്ടുകളെ ലഘൂകരിക്കുന്നു.
*നട്ടെല്ലിനെ ശക്തിപ്പെടുത്തുന്നു.
*ഉയർന്ന രക്തസമ്മർദ്ദം, സൈനസൈറ്റിസ് എന്നിവ കുറയ്ക്കുന്നു.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
സംസ്ഥാനപാത 53 (കേരളം)

കേരളത്തിലെ ഒരു സംസ്ഥാനപാതയാണ് **SH 53 (സംസ്ഥാനപാത 53)**. പാലക്കാട് ജില്ലയിലെ മുണ്ടൂരിൽ നിന്നും ആരംഭിച്ച് പെരിന്തൽമണ്ണക്ക് ശേഷമുള്ള സംസ്ഥാനപാത 23-ലാണ് ഈ പാത അവസാനിക്കുന്നത്. 48.1 കിലോമീറ്റർ നീളമുണ്ട്.
## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 54 (കേരളം)

കേരളത്തിലെ ഒരു സംസ്ഥാനപാതയാണ് **SH 54 (സംസ്ഥാനപാത 54)**. കോഴിക്കോടിൽ നിന്നും ആരംഭിച്ച് പടിഞ്ഞാറത്തറ കൂടി കടന്നുപോയി വയനാട് ജില്ലയുടെ ആസ്ഥാനമായ കൽപറ്റയിലാണ് ഈ പാത അവസാനിക്കുന്നത്. 99.0 കിലോമീറ്റർ നീളമുണ്ട്. 
പ്രധാന നഗരങ്ങൾ കോഴിക്കോട് - പേരാമ്പ്ര - കുറ്റ്യാടി - പടിഞ്ഞാറത്തറ - കൽപ്പറ്റ..

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 55 (കേരളം)

ഇന്ത്യയിലെ കേരള സംസ്ഥാനത്തെ ഒരു സംസ്ഥാനപാതയാണ് **SH 55 (സംസ്ഥാനപാത 55)**. കാസർഗോഡ് ജില്ലയിലെ ചെർക്കളയിൽ നിന്നും ആരംഭിച്ച്, പഞ്ചിക്കൽ എന്ന പ്രദേശത്താണ് ഈ പാത അവസാനിക്കുന്നത്. 39.1 കിലോമീറ്റർ നീളമുണ്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഹൃസ്വകായത്വം

ശരാശരി സ്വാഭാവിക വളർച്ച ഇല്ലാത്തതും സ്വാഭാവികരീതിയിൽ വളരാൻ കഴിവില്ലാത്തതുമായ അവസ്ഥയെ **ഡ്വാർഫിസം** എന്നു പറയുന്നു. മനുഷ്യരിൽ എന്ന പോലെ ജന്തുക്കളിലും സസ്യങ്ങളിലും ഡ്വാർഫിസം (കുള്ളത്തം) പ്രകടമാണ്.

## ലക്ഷണങ്ങൾ

ജന്മസിദ്ധവും ആർജിതവുമായ അനേകം കാരണങ്ങളാൽ ഡ്വാർഫിസം സംഭവിക്കാറുണ്ട്. ജന്മസിദ്ധമായുള്ള ഒരുതരം കുള്ളത്തം മംഗോളിസത്തിൽ കാണാം. പ്രത്യേക മുഖാകൃതി, മാനസിക വളർച്ചയില്ലായ്മ, കൈകാലുകളുടെ അസാധാരണത്വം എന്നിവ മംഗോളിസത്തിന്റെ ലക്ഷണങ്ങളാണ്. അക്കോണ്ട്രോപ്ലാസിയ (achondroplasia)യാണ് ഡ്വാർഫിസം മുഖമുദ്രയായിട്ടുള്ള മറ്റൊരു ജന്മസിദ്ധ രോഗം. ഇത്തരം കുള്ളന്മാരുടേത് ചെറിയ കൈകാലുകളായിരിക്കുമെങ്കിലും ഉദരഭാഗത്തിന് സാധാരണ വലിപ്പമുണ്ടായിരിക്കും. ഇവരുടെ മാനസിക വളർച്ചയും സാധാരണ രീതിയിലായിരിക്കും. ഗാർഗോയിലിസം (gargoylism) എന്നറിയപ്പെടുന്ന ജന്മസിദ്ധ ഡ്വാർഫിസത്തിൽ മനോന്യൂനതയും അസ്ഥി, തലയോട്, ത്വക്ക് എന്നിവയിലെ വൈകല്യങ്ങളും ലക്ഷണങ്ങളാണ്.

## ക്രെറ്റിനിസം

ക്രെറ്റിനിസത്തിൽ കുള്ളത്തവും മനോന്യൂനതയും ഒന്നിച്ചു സംഭവിക്കുന്നു. ടേർണേഴ്സ് സിൻഡ്രോം മൂലമുണ്ടാകുന്ന ഡ്വാർഫിസത്തിൽ ലൈംഗിക ഗ്രന്ഥികളുടെ അഭാവം മൂലം യൌവനാരംഭ ലക്ഷണങ്ങൾ പ്രകടമാകുന്നില്ല. മാത്രമല്ല, ധമനികൾക്കും ത്വക്കിനും വൈകല്യങ്ങൾ ഉണ്ടാവുകയും ചെയ്യും.

## രോഗങ്ങൾ മൂലം

സ്ഥായിയായ ചില ഗുരുതരരോഗങ്ങൾ മൂലവും വളർച്ച സ്തംഭിച്ചു പോകാറുണ്ട്. സിസ്റ്റിക് ഫൈബ്രോസിസ്, സിലിയാക് രോഗം തുടങ്ങി രക്തത്തിന്റെ ആഗിരണത്തിലെ തകരാറു കൊണ്ടുണ്ടാകുന്ന രോഗങ്ങൾ, നെഫ്രൈറ്റിസ് (വൃക്ക രോഗം), ഹൃദയ- ശ്വാസരോഗങ്ങൾ മൂലം രക്തത്തിൽ പ്രാണവായുവിന്റെ അളവു കുറയുക, ശൈശവത്തിൽ സംഭവിച്ച ഗുരുതരമായ പോഷണക്കുറവ് എന്നിവ ഇത്തരം രോഗങ്ങൾക്ക് ഉദാഹരണങ്ങളാണ്. യുക്തവും സമർഥവുമായ ചികിത്സ യഥാസമയത്തു നൽകിയാൽ രോഗം ഭേദപ്പെടുത്താൻ കഴിയും.

## കാരണങ്ങൾ

പീയൂഷഗ്രന്ഥികൾ വേണ്ടത്ര വളർച്ചാ ഹോർമോൺ ഉത്പാദിപ്പിക്കാത്തതുമൂലമുണ്ടാകുന്ന പിറ്റ്യൂറ്ററി ഡ്വാർഫിസം ചികിത്സിച്ചു മാറ്റാൻ കഴിയുന്ന തരത്തിലുള്ളതാണ്. തലച്ചോറിന്റെ അടിഭാഗത്തു സ്ഥിതി ചെയ്യുന്ന ഹൈപോതലാമസിലോ പീയൂഷഗ്രന്ഥിയിൽ ത്തന്നെയോ ഉണ്ടാകുന്ന ശോഥമാകാം പിറ്റ്യൂറ്ററി ഡ്വാർഫിസത്തിനു കാരണം. ഇതുമൂലം ശരീരഘടനയിൽ വൈകല്യങ്ങൾ ഉണ്ടാകാറില്ല. ആഫ്രിക്കൻ പിഗ്മികളിൽ പീയൂഷഗ്രന്ഥികളുടെ ഉത്പാദനം സാധാരണ നിലയിലാണെങ്കിലും ഡ്വാർഫിസം സംഭവിക്കുന്നു. സ്രവിക്കപ്പെടുന്ന ഹോർമോണുകൾക്ക് ഏതെങ്കിലും തരത്തിൽ തകരാറുള്ളതുകൊണ്ടും ഹോർമോണുകളാൽ ഉത്തേജിതമാകേണ്ട കോശങ്ങൾ (അസ്ഥികോശങ്ങൾ) പ്രതികരിക്കാൻ പരാജയപ്പെടുന്നതുകൊണ്ടുമാണ് ഇതു സംഭവിക്കുന്നത്. ഒരു വയസ്സു തികയുന്നതിനുള്ളിൽത്തന്നെ പിറ്റ്യൂറ്ററി ഡ്വാർഫിസം തിരിച്ചറിയാൻ കഴിയും. കുഞ്ഞ് വളർന്നു തുടങ്ങുന്നതോടെ മുഖം പാവകളുടേതുപോലെ ആയിത്തീരും. ഉദരം തടിച്ചു കുറുകിയിരിക്കും. അസ്ഥികൂടഘടന സന്തുലിതമായിരിക്കും. ശരാശരി ബുദ്ധിശക്തി പ്രകടമാക്കും; ചിലർ അല്പം ബുദ്ധിശക്തി കൂടുതലുള്ളവരുമാകാറുണ്ട്. മനുഷ്യ ശരീരം ശസ്ത്രക്രിയ ചെയ്തോ ശവശരീരം ഓട്ടോപ്സി ചെയ്തോ ലഭ്യമാക്കുന്ന പീയൂഷഗ്രന്ഥിയിൽ നിന്ന് വളർച്ചാഹോർമോൺ ഊറ്റിയെടുത്ത് ശുദ്ധീകരിച്ചു നൽകുകയാണ് പ്രതിവിധി. വർഷത്തിൽ സുമാർ 6 സെ.മീ. എന്ന ക്രമത്തിൽ വളർച്ചാനിരക്ക് വർധിക്കുന്നതായി കണ്ടിട്ടുണ്ട്. പിറ്റ്യൂറ്ററി ഡ്വാർഫിസം ഒഴികെ മറ്റൊരു ഡ്വാർഫിസവും വളർച്ചാഹോർമോൺ നൽകി പരിഹരിക്കാനാവുകയില്ല.

## അവലംബം

## പുറത്തേക്കുള്ള കണ്ണികൾ
*http://www.ncbi.nlm.nih.gov/pubmedhealth/PMH0002159/
*http://kidshealth.org/parent/growth/growth/dwarfism.html
*http://www.nlm.nih.gov/medlineplus/dwarfism.html
*http://www.mayoclinic.com/health/dwarfism/DS01012
*http://www.tjhsst.edu/~jleaf/disability/jweb/JWEB.HTM

## വീഡിയോ
*http://www.youtube.com/watch?v=_QBy8DFaLR4
സംസ്ഥാനപാത 36 (കേരളം)

കണ്ണൂർ ജില്ലയിലെ  കിഴക്കൻ മലയോരപ്രദേശത്തെ പ്രമുഖ പട്ടണമായ  ഇരിട്ടിയെയും തളിപ്പറമ്പിനെയും ബന്ധിപ്പിക്കുന്ന സംസ്ഥാനപാത. 46.5 കിലോമീറ്റർ ദൈർഘ്യമാണ് ഈ  പാതയ്ക്കുള്ളത്. ഇരിട്ടിയിൽ നിന്നു ആരംഭിച്ച് ഇരിക്കൂർ, ശ്രീകണ്ഠപുരം പട്ടണങ്ങളിലൂടെ കടന്നുപോകുന്ന വളപട്ടണം പുഴയ്ക്ക് സമാന്തരമായി അതിന്റെ തീരത്തോട് ചേർന്നാണ് ഇത് ഏറെ ദൂരം പോകുന്നത്..

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ലബ്ബ

അവിഭക്ത കൊല്ലംജില്ലയിൽ ഏഴംകുളംദേശത്ത്, നൂറ്റാണ്ടുകൾക്കുമുൻപുതന്നെ, ഒരുലബ്ബകുടുംബം ഉണ്ട്. അവരുടെമുൻഗാമികൾ ഒന്നാംഖലീഫ സയ്യിദ്അബൂബക്കർ(റ) മകൻഅബ്ദുൽറഹ്മാൻ(റ) വംശത്തിൽപെട്ട, യമൻദേശത്തുള്ള, മഅ്ബറിൽനിന്ന്, സിലോണിൽ എത്തുകയും അവിടെനിന്നും, തമിൾനാട്ടിലെ കീളക്കരയിൽമത പ്രബോധനത്തിന് എത്തിയതും, സയ്യീദ്അബൂബക്കർ(റ)ന്റ  ഇരുപത്തിഏഴാംതലമുറയിൽപെട്ടതുമായ,സയ്യിദ് ഹാഫിള് ശയ്ഖ് അഹ്മദ് അൽയമനിയുടെ വംശത്തിൽപെട്ടവരാണെന്നു വിശ്വസിക്കപ്പെടുന്നു.
പരമ്പരാഗതമായി മതകാര്യങ്ങളിൽ മുസ്ലിം പളളികളിൽ ഇമാമുകളായി സേവനമനുഷ്ഠിച്ചിരുന്നവരാണ് ലബ്ബമാരുടെ ഗോത്രം. ഇവരിൽ ഷാഫി മദ്ഹബ്, ഹനഫീ മദ്ഹബ് എന്നിവ പിൻതുടർന്നിരുന്ന ഇവരുടെ പൂർവികർ ഡൽഹിയിലെ മുഗൾ ആധിപത്യകാലത്ത്‌ ഉസ്ബെക്, താജിക്ക്, കസാക്ക് ഭാഗങ്ങളിൽ നിന്നും താഷ്കന്റിലെ മതവിദ്യാലയങ്ങളിൽ വിദ്യാഭ്യാസം സിദ്ധിച്ച് മതകർമികളായി ഇൻഡ്യയിൽ സ്ഥാപിച്ച പുതിയ പളളികളിൽ നിയമിക്കപ്പെട്ടവരാണ്.

ഹൈദരലിയുടെയും ടിപ്പുവിന്റെയും കാലത്ത് അവർ മൈസൂർ, തമിഴ്നാട്, കേരളം തുടങ്ങി തെക്കേഇൻഡ്യയിലേക്കും മതകർമികളായി എത്തി. മതപരമായ കർമ്മങ്ങൾക്കൊപ്പം വ്യാപാരം, നെയ്ത്ത് തുടങ്ങിയ മേഖലകളിലും ഇവർ പ്രാവീണ്യമുള്ളവരായിരുന്നു.

കേരളത്തിൽ ആലപ്പുഴയിലെ ചുനക്കര, പറയംകുളം, പത്തനാപുരം, കുണ്ടയം, കായംകുളം, ആദിക്കാട്ടുകുളങ്ങര, മുവാറ്റുപുഴ (പെരുമറ്റം), കാഞ്ഞിരപ്പള്ളി, ഈരാറ്റുപേട്ട, എരുമേലി ഭാഗങ്ങളിൽ ഈ വിഭാഗത്തിൽപ്പെട്ട കുടുംബങ്ങൾ താമിസച്ചുവരുന്നു. ചുനക്കരയിലെ നാല് നൂറ്റാണ്ടിലേറെ പുരാതനമായ മുസ്ലിം ദേവാലയം (ചുനക്കര വടക്ക്) സ്ഥാപിച്ചത് ലബ്ബമാരാണ്, അവരുടെ പഴയ തറവാട് ഇന്നും ചുനക്കരയിലെ തെരുവിൽമുക്കിനു കിഴക്ക് ഇപ്പോഴും അവശേഷിക്കുന്നുണ്ട്.

തമിഴ്നാട്ടിൽ നിനും കുടിയേറിയ ഒരു വലിയ വിഭാഗം ലബ്ബമാരുമുണ്ട് കേരളത്തിൽ. നത്തംപുളി , തഞ്ചാവൂർ, കില്ലെകര, തിരുവിതാംകോട് തുടങ്ങിയ സ്ഥലങ്ങളിൽ നിനും അവർ കേരളത്തിലേയ്ക്കു കുടിയേറി. അവർ പരമ്പരാഗതകച്ചവടക്കാർ ആണ്. 1665 കേരളത്തിലേക്ക് കുടിയേറിയ ലബ്ബമാരെ കണിയാപുരം, ഇടുക്കി, കൊല്ലം തുടങ്ങിയ സ്ഥലങ്ങളിൽ കാണാം. തിരുവനന്തപുരത്ത് കണിയാപുരത്താണ് ലബ്ബമാരുടെ കേന്ദ്രം. തമിഴ്നാട്ടിൽ നിന്നും ഇന്തയിയലെ മറ്റു പ്രദേശങ്ങളിൽനിന്നും കുടിയേറിയ അവർ ലബ്ബ മാർ എന്നാണ് അറിയപ്പെടുന്നത്. തഞ്ചാവൂർ, കില്ലെകര , തിരുവിതാംകോട് തുടങ്ങിയ സ്ഥലങ്ങളിൽ നിന്നും അവർ കുടിയേറി. അവർ പരമ്പരാഗതകച്ചവടക്കാർ ആണ്. എസ് അഹമ്മദ്‌ കുഞ്ഞു ലബ്ബ സ്ഥാപിച്ച കണിയാപുരം മുസ്ലിം ഹൈ സ്കൂൾ ലബ്ബമാരുടെ സംഭാവനയാണ്‌.

തിരുവനതപുരത്ത് കണിയാപുരത്താണ് ലബ്ബമാരുടെ കേന്ദ്രം. 1650കളിൽ തമിഴു നാട്ടിൽ നിന്നും കേരളത്തിലേക്ക് കുടിയേറി പാർത്തവർ ആണ് അവർ. പത്തനാപുരം താലൂക്കിൽ കുണ്ടയം എന്ന സ്ഥലത്ത് പ്രസിദ്ധമായ ലബ്ബ കുടുംബം ഇപ്പോഴുമുണ്ട്. പത്തൊൻപതാം നൂറ്റാണ്ടിന്റെ അവസാനം മുസ്ലീം പള്ളിയിൽ ഇമാമായെത്തിയ ഖാദർ ലബ്ബയുടെ പരമ്പരയിൽപ്പെട്ട ഇസ്മയിൽ ലബ്ബയുടെ മക്കളുടെ തലമുറയാണ് ഇപ്പോൾ ഇവിടെയുള്ളത്.

## അവലംബം


വർഗ്ഗം:ഇന്ത്യയിലെ ജാതികൾ
അപ്പുക്കുട്ടൻ വള്ളിക്കുന്ന്

പത്രപ്രവർത്തകൻ, ഗ്രന്ഥകാരൻ,  മാർക്സിസ്റ്റ് ചിന്തകൻ, രാഷ്ട്രീയ നിരീക്ഷകൻ എന്നീ നിലകളിൽ അറിയപ്പെടുന്ന ആളാണ് **അപ്പുക്കുട്ടൻ വള്ളിക്കുന്ന്**(ജനനം :22 ഡിസംബർ 1945). എ.കെ.വി എന്ന തൂലിക നാമത്തിലും എഴുതാറുണ്ട്. ദേശാഭിമാനി പത്രത്തിന്റെ അസോസിയേറ്റ് എഡിറ്ററായിരുന്നു. അടിയന്തരാവസ്ഥക്കാലത്തെ രാജൻ കൊലപാതക കേസ്‌ പുറത്ത് കൊണ്ടുവരുന്നതിൽ സുപ്രധാന പങ്കു വഹിച്ചു. ഇദ്ദേഹത്തെ 1990-കളുടെ അവസാനം ആ പത്രത്തിൽനിന്ന് പിരിച്ചു വിട്ടത് വലിയ വിവാദമായിരുന്നു. അറിയപ്പെടാത്ത ഇ.എം.എസ് എന്ന കൃതിയുടെ കർത്താവാണ്. 
## ജീവിതരേഖ
വള്ളിക്കുന്ന് പുളിയാളി വീട്ടിൽ പുഴയ്ക്കൽ ഉണ്ണീരിക്കുട്ടിയുടെയും ശാന്തയുടെയും മകനാണ്. ബിരുദാനന്തര ബിരുദം നേടി. ദേശാഭിമാനിയിൽ പത്ര പ്രവർത്തകനായി ദീർഘകാലം ജോലി ചെയ്തു.അടിയന്തരാവസ്ഥ കഴിഞ്ഞ ശേഷം, ദേശാഭിമാനി പത്രത്തിൽ പ്രസിദ്ധീകരിച്ച 'കക്കയം ക്യാമ്പ് കഥ പറയുന്നു' എന്ന ലേഖന പരമ്പര (പിന്നീട് കക്കയം എന്ന പുസ്തകമായി) സമൂഹമനസാക്ഷിയെ ഉണർത്താൻ കാരണമായിരുന്നു. എന്നാൽ അതേ ലേഖനപരമ്പര രാജനെ എസ്.എഫ്.ഐ പ്രവർത്തകനാണെന്ന നിലയിൽ ചിത്രീകരിക്കുന്നുണ്ടെന്നും വിമർശനമുയർന്നു.

പാർട്ടി പത്രാധിപന്മാരുടെ സംഘത്തിന്റെ  തലവനായി ചൈന സന്ദർശിച്ചു. ക്യൂബൻ ട്രേഡ് യൂണിയൻ ഹവാനയിൽ സംഘടിപ്പിച്ച ആഗോളവല്കരണത്തിനെതിരായ ആദ്യ ആഗോളസമ്മേളനത്തിൽ ഇന്ത്യയിൽ നിന്നുള്ള തൊഴിലാളി സംഘത്തിൽ അംഗമായിരുന്നു.  സി.പി.ഐ.എം സംസ്ഥാന കമ്മിറ്റി അംഗം, ദേശാഭിമാനിയിലെ ആദ്യ അസോസിയേറ്റ് എഡിറ്റർ,  പാർട്ടി പ്രസിദ്ധീകരണങ്ങളുടെ നയരൂപീകരണ സമിതി അംഗം എന്നീ നിലകളിലും പ്രവർത്തിച്ചു.    സി.പി.എം പാലക്കാട് നടന്ന സംസ്ഥാന സമ്മേളനത്തിൽ  വി.ബി. ചെറിയാൻ, കെ.എൻ. രവീന്ദ്രനാഥ്, ഐ.വി. ദാസ്, കെ. മൂസക്കുട്ടി, എം.എം. ലോറൻസ് എന്നിവരോടൊപ്പം സംസ്ഥാന കമ്മിറ്റിയിൽ നിന്ന് ഒഴിവാക്കപ്പെട്ടു. സമ്മേളനശേഷം 'സേവ് സി.പി.എം ഫോറം' എന്ന ലഘുലേഖ ഇറക്കിയതിന്റെ പേരിൽ വി.ബി. ചെറിയാനെയും അപ്പുക്കുട്ടൻ വള്ളിക്കുന്നിനെയും പാർട്ടിയിൽ നിന്ന് പുറത്താക്കി. ദേശാഭിമാനി പത്രത്തിലെ ജോലിയിൽ നിന്നും ഒഴിവാക്കപ്പെട്ടു. പുറത്താക്കിയ നാലുപേരെയും തിരിച്ചെടുക്കാൻ കേന്ദ്ര കൺട്രോൾ കമ്മീഷൻ 1999 ജനുവരിയിൽ നിർദ്ദേശിച്ചെങ്കിലും അത് നടപ്പായില്ല. അച്ചടക്ക നടപടിയായി ജോലിയിൽനിന്ന് പിരിച്ചു വിട്ടു. വർഷങ്ങൾ നീണ്ട തൊഴിൽ തർക്കത്തിൽ അദ്ദേഹത്തിന് അനുകൂലമായി  ഹൈക്കോടതി  വിധി പുറപ്പെടുവിച്ചു. 1998 നവംബർ 1 മുതൽ 2005 ഡിസംബർ 1 വരെയുള്ള കാലയളവിൽ  അർഹതപ്പെട്ട ആനുകൂല്യങ്ങൾ ദേശാഭിമാനി അദ്ദേഹത്തിന് നൽകി.

മലയാളത്തിലെ ടെലിവിഷൻ ചാനലുകളിലെ രാഷ്ട്രീയസംവാദങ്ങളിൽ പ്രത്യക്ഷപ്പെടാറുണ്ട്. മലയാളപത്രങ്ങളിലും ആനുകാലികങ്ങളിലും ലേഖനങ്ങൾ എഴുതാറുണ്ട്.

## കൃതികൾ
*അറിയപ്പെടാത്ത ഇ.എം.എസ്.
*കക്കയം
*ബോംബെ രഹസ്യയാത്ര
***[https://www.amazon.in/Athijeevanathinte-Pormukhangal-Appukuttan-Vallikunnu/dp/8194072646 അതിജീവനത്തിൻ്റെ പോർമുഖങ്ങൾ]**
## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (അറിയപ്പെടാത്ത ഇ.എം.എസ്. 1989)

## അവലംബങ്ങൾ

## പുറത്തേക്കുള്ള കണ്ണികൾ
*മലയാളം വാരിക  2013 ഫെബ്രുവരി 22

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളമാദ്ധ്യമപ്രവർത്തകർ
ധോൽപൂർ

രാജസ്ഥാനിലെ ഒരു ജില്ലയും അതിന്റെ ആസ്ഥാനവുമാണ് **ധോൽപൂർ**. ധോൽപൂർ ജില്ലയ്ക്ക് 3,033 ച.കി.മീ. വീസ്തീർണമുണ്ട്. 
*ജനസംഖ്യ: 9,82,815 (2001) 
*ജനസാന്ദ്രത: 324/ച.കി.മീ. (2001) 
1982-ൽ നിലവിൽവന്ന ധോൽപൂർ ജില്ലയുടെ വടക്ക് ഉത്തർപ്രദേശ് സംസ്ഥാനവും ഭരത്പൂർ ജില്ലയും കിഴക്കും തെക്കും മധ്യപ്രദേശ് സംസ്ഥാനവും പടിഞ്ഞാറ് കറോലി ജില്ലയും അതിരുകൾ നിർണയിക്കുന്നു.

## കർഷികവൃത്തി

ജില്ലയുടെ ഏകദേശം 3% ഭാഗം വനമാണ്. ജില്ലയുടെ തെക്കുഭാഗത്തുകൂടി ഒഴുകുന്ന ചമ്പൽനദി വർഷം മുഴുവൻ ജലസമ്പന്നമാണ്. ഇടയ്ക്കിടയ്ക്കു മാത്രം നീരൊഴുക്കുള്ള പാർവതിയാണ് മറ്റൊരു പ്രധാന നദി. ഏതാനും ജലാശയങ്ങളും ജില്ലയിലുണ്ട്. തലാബ് ഷാഹിയാണ് ഇതിൽ പ്രധാനം. പ്രധാന വിളകളായ ഗോതമ്പിനും ബജ്റയ്ക്കും പുറമേ ചോളം, ജോവർ, ബാർലി, നെല്ല് തുടങ്ങിയവയും ധോൽപൂർ ജില്ലയിൽ ഉത്പാദിപ്പിക്കുന്നുണ്ട്. നിലക്കടല, കരിമ്പ്, കടുക്, എള്ള് തുടങ്ങിയ എണ്ണക്കുരുക്കളും ഇവിടെ കൃഷിചെയ്യുന്നു. കന്നുകാലിവളർത്തലിനും ജില്ലയിൽ പ്രാധാന്യമുണ്ട്.

## സ്ഥാനം

ആഗ്ര-മുംബൈ ദേശീയപാതയിൽ ഭരത്പൂരിൽനിന്ന് 109 കിലോമീറ്ററും ആഗ്രയിൽനിന്ന് 54 കിലോമീറ്ററും അകലെയാണ് മധ്യറെയിൽവേയിലെ ഒരു പ്രധാന റെയിൽ ജങ്ഷനും കൂടിയായ ധോൽപൂർ സ്ഥിതിചെയ്യുന്നത്.

## ജനങ്ങളും ഭാഷയും

ജനങ്ങളിൽ ഭൂരിഭാഗവും ഹിന്ദു-മുസ്ലിം മതവിഭാഗങ്ങളിൽപ്പെട്ടവരാണ്. ഹിന്ദി, രാജസ്ഥാനി എന്നീ ഭാഷകളാണ് മുഖ്യമായും പ്രചാരത്തിലുള്ളത്. ഒരു ബിരുദ കോളജും ഒട്ടനവധി സ്കൂളുകളുമുള്ള ഈ ജില്ലയിൽ 2001-ലെ കണക്കനുസരിച്ച് സാക്ഷരതാനിരക്ക് 60.77 ആയിരുന്നു.

## സമ്പദ് വ്യവസ്ഥ

ധോൽപൂർ ജില്ലയുടെ സമ്പദ് വ്യവസ്ഥ പ്രധാനമായും കാർഷിക മേഖലയെ ആശ്രയിച്ചാണ് നിലനിൽക്കുന്നത്. ചെറുകിട വ്യവസയങ്ങൾക്കാണ് വ്യാവസായിക മേഖലയിൽ മുൻതൂക്കം. തടി, ഗ്ലാസ്, കമ്പിളി, ഭക്ഷ്യോത്പന്നങ്ങൾ, മരുന്ന്, മെഴുകുതിരി, അലൂമിനിയം ഉത്പന്നങ്ങൾ എന്നിവയുടെ നിർമ്മാണവും അച്ചടിയുമാണ് ഇവയിൽ പ്രധാനം. കടുകെണ്ണയാണ് ജില്ലയിലെ പ്രധാന കയറ്റുമതി ഉത്പന്നം.

## വിനോദസഞ്ചാരം

1982-ൽ നിലവിൽവന്ന ഗ്രാമവികസന അതോറിറ്റി ജില്ലയിൽ ഐ.ആർ.ഡി.പി., ട്രൈസം, ജവാഹർ റോസ്ഗാർ യോജന തുടങ്ങിയ വികസന പദ്ധതികൾക്ക് ആരംഭംകുറിച്ചു. രാജസ്ഥാനിലെ വിനോദസഞ്ചാര പ്രാധാന്യമുള്ള പ്രദേശങ്ങളിലൊന്നാണ് ധോൽപൂർ. ജില്ലയിലെ ഷേർഘഡ്കോട്ട, ശിവക്ഷേത്രം, ധോൽപൂർ കൊട്ടാരം, മുഖ്കുണ്ഡ് (Muchkund), വൻവിഹാർ, തലാബ് ഷാഹി, ഇന്തോ-മുസ്ലിം ശൈലിയുടെ ഉത്തമദൃഷ്ടാന്തമായ ക്ലോക്ക് ടവർ എന്നിവ ശ്രദ്ധേയങ്ങളാണ്. 

## ചിത്രശാല

File:Dholpur Bus Stand.JPG|ധോല്പൂർ ബസ്‌സ്റ്റാന്റ്
File:Rajputana 1909.jpg|രാജപുട്ടാണ 1909
File:Talab e shahi 100.jpg|താലാബ്-എ-ഷാഹി
File:MILITARY SCHOOL DHOLPUR.jpg|മിലിട്ടറി സ്കൂൾ
File:Talab e shahi bari, dholpur ,rajasthan. india.jpg|തലാബ്-ഏ-ഷാഹി
File:Chambal ki ghati.jpg|ചാംബൽ കി ഘട്ടി


## അവലംബം

## പുറത്തേക്കുള്ള കണ്ണികൾ
*http://dholpur.nic.in/ 
*http://dholpur.nic.in/ms.htm 
*http://dholpurpalace.com/
*http://www.slbcrajasthan.com/DHOLPUR.pdf 

വർഗ്ഗം:രാജസ്ഥാനിലെ ജില്ലകൾ
ആർ. പ്രഭാകരൻ

thumb|250px|ആർ. പ്രഭാകരൻ
കേരളീയനായ അന്തർദ്ദേശീയ വോളിബാൾ താരമായിരുന്നു  **ആർ. പ്രഭാകരൻ**(3 ജൂലൈ 1930 - 14 ഏപ്രിൽ 2012).രണ്ടു തവണ ഇന്ത്യൻ ജഴ്സി അണിഞ്ഞു. വോളിബാളിലെ ഇദ്ദേഹത്തിന്റെ ബൂസ്റ്റർ സർവ്വീസ് ദേശാന്തര തലത്തിൽ ശ്രദ്ധിക്കപ്പെട്ടിരുന്നു.
## ജീവിതരേഖ
കൊല്ലത്തിനടുത്ത് കിഴക്കേ കല്ലടയിൽ ജനിച്ചു. കിഴക്കെ കല്ലട ഇംഗ്ലീഷ് മിഡിൽ സ്കൂളിൽ വിദ്യാർത്ഥിയായിരിക്കെ വോളിബോൾ കോർട്ടിലിറങ്ങി.ഇടയ്ക്ക് ഫുട്ബാളിലേക്ക് തിരിഞ്ഞെങ്കിലും 1948 ൽ എയർഫോഴ്സിൽ ചേർന്നതോടെ വീണ്ടും വോളിബോളിൽ ശ്രദ്ധകേന്ദ്രീകരിച്ചു. 1952 ൽ എയർഫോഴ്സ് ടീമിലെത്തി. 1955 ലും 1960 ലും റഷ്യക്കെതിരെ നടന്ന അന്തർദ്ദേശീയ വോളി മത്സരത്തിലും 1956 പാരീസിൽ ലോക ചാംപ്യൻഷിപ്പ്,'57 മോസ്‌കോ ലോകയൂത്ത് ചാമ്പ്യൻഷിപ്പ്, '58 ലെ ടോക്യോ ഏഷ്യൻ ഗയിംസ് തുടങ്ങിയവയിൽ ഇന്ത്യയെ പ്രതിനിധാനം ചെയ്തിട്ടുണ്ട്.തുടർച്ചയായി 14 വർഷം ദേശീയ ചാമ്പ്യൻഷിപ്പിൽ പങ്കെടുത്തു. വ്യോമസേനയിൽ സേവനം നടത്തവെ സർവീസസിന്റെ ക്യാപ്റ്റനായിരുന്നു.സർവീസസ് ടീം രണ്ടുതവണ ദേശീയ കിരീടമണിഞ്ഞപ്പോൾ പ്രഭാകരനായിരുന്നു ക്യാപ്ടൻ. സർവീസസ് ടീമിന്റെ കോച്ചായും പ്രവർത്തിച്ചിട്ടുണ്ട്.തിരുവനന്തപുരം ഏജീസ് ഓഫീസിലെ വോളിബാൾ കോച്ചായിരുന്നു. ഒളിംപിക്സിൽ പങ്കെടുത്ത ഇന്ത്യൻ വോളിബോൾ ടീമിലെ അംഗം കൂടിയായിരുന്നു പ്രഭാകരൻ. 

## അവലംബം


വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:കൊല്ലം ജില്ലയിൽ ജനിച്ചവർ
ഗോമുഖാസനം

* ഇടതുകാൽ മടക്കി ഉപ്പൂറ്റിയിൽ കയറി ഇരിക്കുക.
* വലതുകാൽ, ഇടതുകാലിന്റെ അപ്പുറത്തേക്ക് വയ്ക്കുക.
* വലതു കൈ മടക്കി തോളിനു മുകലിലൂടെ പുറകിലേക്ക് പിടിക്കുക.
* ഇടതു കൈ, വലതു കൈയുമായി പുറകിൽ കോർത്ത് പിടിക്കുക.
* കുറച്ചുനേരം ഈ സ്ഥിതി തുടരുക.
* അതിനു ശേഷം തിരിച്ചു വരിക.
* മറ്റേ കാലുകൾ ഉപയോഗിച്ചും ചെയ്യണം.
## ഗുണം
* മലബന്ധം, വിശപ്പില്ലായ്മ, പുറംവേദന, കൈകകളുടെ ഉളുക്ക് എന്നിവയ്ക്ക് നല്ലതാണ്.
* പ്രമേഹമുള്ളവര്ക്ക് നല്ലതാണ്.
*നെഞ്ച്, കരൾ, ഹൃദയം എന്നിവയെ ശക്തിപ്പെടുത്തുന്നു.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
സംസ്ഥാനപാത 56 (കേരളം)

കേരളത്തിലെ ഒരു സംസ്ഥാനപാതയാണ് **SH 56 (സംസ്ഥാനപാത 56)**. കാസർഗോഡ് ജില്ലയിലെ കാഞ്ഞങ്ങാടിൽ നിന്നും ആരംഭിച്ച്, കണ്ണൂർ ജില്ലയിലെ ചെമ്പേരി എന്ന പ്രദേശത്താണ് ഈ പാത അവസാനിക്കുന്നത്. 44.1 കിലോമീറ്റർ നീളമുണ്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഹസ്ത ഉത്താനാസനം

ഇംഗ്ലീഷിൽ **Raised Hands Pose** എന്നു പേര്.
* കാലുകൾ ചേർത്തി നിൽക്കുക.
* കൈകൾ തുടകളിൽ പതിച്ചു വയ്ക്കുക.
* ശ്വാസം എടുത്തുകൊണ്ട് കൈകൾ ഉയർത്തി പുറകിലേക്ക് പറ്റാവുന്നത്ര വളയുക.
* ശ്വാസം എടുത്തുകൊണ്ട് പഴയസ്ഥിതിയിലേക്ക് വരിക.
## ഗുണം
*കഴുത്തിനും പുറകിലെ പേശികൾക്കും അയവുകിട്ടുന്നു.
*തൈറോയ്ഡ് ഗ്രന്ഥി ഉത്തേജിക്കുന്നു.
*പുറകിലെ പേശികളുടെ അസ്വസ്ഥതകൾ മാറുന്നു.
## അവലംബം
യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

Asana Pranayama Mudra Bandha  -Swami Satyananda Saraswati

Yoga for health-NS Ravishankar, pustak mahal

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

Yoga and pranayama for health – Dr. PD Sharma



വർഗ്ഗം:യോഗ
പൂർണ്ണമേരുദണ്ഡാസനം

thumb|right|250px|പൂർണ്ണമേരുദണ്ഡാസനം  
ഇംഗ്ലീഷിലെ പേർ **balancing bear-posture** എന്നാണ്.
* മലർന്നു കിടക്കുക.
* കാലുകൾ ചേർത്തി വയ്ക്കുക.
* കൈകൾ ശരീരത്തിന്റെ ഇരുവശങ്ങളിലായി കമഴ്ത്തി പതിച്ചു വയ്ക്കുക.
* ശ്വാസം എടുത്തുകൊണ്ട് കാലുകൾ രണ്ടും ഒരുമിച്ച് മുകളിലേക്ക് ഉയർത്തുക.
* കുറച്ചു നേരം നിന്നതിനു ശേഷം ശ്വാസം വിട്ടുകൊണ്ട് കാലുകൾ താഴെ വയ്ക്കുക.

## ഗുണങ്ങൾ

* ദഹന ശക്തി വര്ദ്ധിക്കുന്നു.
* പുറത്തെ പേശികളും അടിവയറിലെ പേശികളും ബലം വയ്ക്കുന്നു.
* നാട്ടെല്ലിന് ശക്തി കിട്ടുന്നു.
## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* ആസന പ്രാണായാമ മുദ്ര ബന്ധ  - സ്വാമി സത്യന്ദ്ര സരസ്വതി
* യോഗ ഫോർ ഹെൽത്ത് - NS രവിശങ്കർ, പുസ്തക് മഹൽ
* ലൈറ്റ് ഓൺ യോഗ - B.K.S.  Iiyenkarngar	
* ദ പാത് ടു ഹോളിസ്റ്റിക് ഹെൽത് – B.K.S.  Iiyenkarngar, DK books
* യോഗ ആൻറ് പ്രാണായാന ഫോർ ഹെല്ത് – ഡോ. പി.ടി. ശർമ്മ

വർഗ്ഗം:യോഗ
നടരാജാസനം

ഇംഗ്ലീഷിൽ **Dancer's Pose, Lord of the Dance Pose** എന്നൊക്കെ പേരുകളുണ്ട്.
* സന്തുലനാസനത്തിൽ നിൽക്കു ക.
* ശ്വാസം വിട്ടുകൊണ്ട്  കൈയിന്റെ സ്ഥാനം മാറാ‍തെ മുമ്പോട്ട് വളയുക.
* മടക്കിപിടിച്ചിരിക്കുന്ന കാലിനെ പറ്റാവുന്നത്ര ഉയർത്തു ക.
* കുറച്ചുനേരം അങ്ങനെ നിൽക്കു ക.
* ശ്വാസം എടുത്തുകൊണ്ട് തിരിച്ചു വരിക.
* വിശ്രമിക്കുക.
* മറ്റേ കാൽ ഉപയോഗിച്ചും ചെയ്യുക.

## ഗുണങ്ങൾ
* ശരീരത്തിന്റെ സന്തുലനാവസ്ഥ നന്നാവുന്നു.
* തോളിനും നെഞ്ചിനും വലിവു കിട്ടുന്നു.
* തുടകൾക്കും വയറിനും വലിവുകിട്ടുന്നു.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
പാർശ്വ മേരുദണ്ഡാസനം

* മലർന്നു കിടക്കുക.
* കാലുകൾ ചേർത്തു വയ്ക്കുക.
* കൈകൾ ചുമലിനു നേരെ നിവർത്തി വയ്ക്കുക.
* ശ്വാസം എടുത്തുകൊണ്ട് കാലുകൾ ഒരുമിച്ച് മുകളിലേക്ക് ഉയർത്തുക.
* ശ്വാസം വിട്ടുകൊണ്ട് കാലുകൾ മടക്കി വലതു വശത്ത് തറയിൽ വയ്ക്കുക.
* തല ഇടതു വശത്തേക്ക് ചരിച്ച് ഇടതു കൈയിന്റെ അറ്റത്തേക്ക് നോക്കുക.
* ശ്വാസം എടുത്തുകൊണ്ട് തലയും കാലും നേരെയാക്കുക.
* എതിര് വശത്തേക്കും ചരിയുക'.

## ഗുണങ്ങൾ
* അരക്കെട്ടിന് ബലം കിട്ടുന്നു, വണ്ണം കുറയുന്നു.
* കഴുത്തിന് അയവുകിട്ടുന്നു.

## അവലംബം

* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
* Asana Pranayama Mudra Bandha  -Swami Satyananda Saraswati
* Yoga for health-NS Ravishankar, pustak mahal
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* Yoga and pranayama for health – Dr. PD Sharma

വർഗ്ഗം:യോഗ
സംസ്ഥാനപാത 57 (കേരളം)

കേരളത്തിലെ ഒരു സംസ്ഥാനപാതയാണ് **SH 57 (സംസ്ഥാനപാത 57)**. കാസർഗോഡിൽ  നിന്നും ആരംഭിച്ച്, കാഞ്ഞങ്ങാട് എന്ന പ്രദേശത്താണ് ഈ പാത അവസാനിക്കുന്നത്. 29 കിലോമീറ്റർ നീളമുണ്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
എമിൽ ഡുബോയിസ്-റെയ് മോണ്ട്

ജർമൻ തത്ത്വചിന്തകനും ശരീരശാസ്ത്രജ്ഞനുമായിരുന്നു **എമിൽ ഡുബോയിസ്-റെയ് മോണ്ട്**. 1818-ൽ ബെർലിനിൽ ജനിച്ചു. 1846-ൽ ബെർലിൻ സർവകലാശാലയിൽ ശരീരശാസ്ത്രത്തിൽ താൽക്കാലിക ലക്ചറർ ആയി നിയമിക്കപ്പെട്ടു. 1885-ൽ സർവകലാശാലയിലെ അസ്സോസിയേറ്റ് പ്രൊഫസറും, മൂന്നു വർഷങ്ങൾക്കുശേഷം പ്രൊഫസറും ആയി. ശരീരശാസ്ത്രശാഖയ്ക്ക് ഇദ്ദേഹം നിരവധി വിലപ്പെട്ട സംഭാവനകൾ നൽകി. നാഡികളുടേയും മാംസപേശികളുടേയും പ്രവർത്തനങ്ങളെക്കുറിച്ചും ജൈവദ്രവ്യത്തിന്റെ രാസഭൗതികമാറ്റങ്ങളുടെ പരിണാമപ്രക്രിയയെക്കുറിച്ചും പഠനങ്ങൾ നടത്തി. തുടർന്ന് തത്ത്വചിന്തയിലേക്ക് തിരിഞ്ഞു. ഇദ്ദേഹത്തിന്റെ കൃതികളായ *ഉയ്ബർ ദി ഗ്രെൻസർ ദെസ് നാച്ചുറർ കെന്നൽസ്* (Urbes die Sieben nature kennes), *ദി സീബൻ വെൽറ്റ്റേറ്റ്സെൻ* (Die Sieben Welttraitsel) എന്നിവ പ്രധാനമായും തത്ത്വചിന്താപരമാണ്.

## തത്ത്വചിന്ത

സാമാന്യ ശാസ്ത്രത്തിൽ അധിഷ്ഠിതമായ ആപേക്ഷിക പരമജ്ഞാനസിദ്ധാന്തമായിരുന്നു ഇദ്ദേഹം ആവിഷ്കരിച്ചത്. അതീന്ദ്രിയജ്ഞാനം അസാധ്യമാണെന്നും ആത്മീയ പ്രശ്നങ്ങൾ പരിഹാരമില്ലാത്തവയാണെന്നും ഇദ്ദേഹം അഭിപ്രായപ്പെട്ടു. *ഇഗ്നൊറാമസ് എറ്റ് ഇഗ്നൊറാബിമസ്* (നാം അറിയുന്നില്ല ഇനി അറിയുകയുമില്ല) എന്ന ഇദ്ദേഹത്തിന്റെ വാക്കുകൾ പ്രസിദ്ധമാണ്. പ്രപഞ്ചത്തിൽ ഏഴു സമസ്യകളുള്ളതായി ഡുബോയിസ് പ്രസ്താവിച്ചു. ഇവയിൽ മൂന്നെണ്ണം അതീന്ദ്രിയ സ്വഭാവമുള്ളവയാണെന്നും അതിനാൽ പരിഹാരമില്ലാത്തവയാണെന്നും ഇദ്ദേഹം വ്യക്തമാക്കി. ദ്രവ്യത്തിന്റെ ശക്തിയുടെ സ്വഭാവം, ചലനത്തിന്റെ ആവിർഭാവം, ഇന്ദ്രിയസംവേദനത്തിന്റേയും ബോധത്തിന്റേയും ഉറവിടം എന്നിവയെക്കുറിച്ചുള്ള സമസ്യകളാണ് ഇവ. വേറെ മൂന്ന് സമസ്യകൾ ക്ലേശകരമാണെങ്കിലും പരിഹാരമുള്ളവയാണ്. ജീവന്റെ ഉറവിടം, ജീവജാലങ്ങളുടെ അനുവർത്തക സ്വഭാവം(adajitiveness), ഭാഷയുടേയും യുക്തിയുടേയും വികാസം എന്നിവയാണ് ആ മൂന്ന് സമസ്യകൾ. പ്രപഞ്ചത്തിലെ ഏഴാമത്തേതും അവസാനത്തേതുമായ സമസ്യയെക്കുറിച്ച് ഇദ്ദേഹത്തിനു വ്യക്തമായ അഭിപ്രായം പ്രകാശിപ്പിക്കാൻ സാധിച്ചിട്ടില്ല. സ്വതന്ത്രമായ ഇച്ഛാശക്തിയെക്കുറിച്ചുള്ളതാണ് ഏഴാമത്തെ സമസ്യ.

## ഏർനെറ്റ് ഹേക്കലിന്റെ വീക്ഷണം
thumb|200px|right|എമിൽ ഡുബോയിസ്-റെയ് മോണ്ട്
ഏർണസ്റ്റ് ഹേക്കൽ (Ernest Haeckel) തന്റെ വെൽറ്റ് റേറ്റ്സെൽ (wellraitsel) എന്ന കൃതിയിൽ ഡുബോയിസിന്റെ വീക്ഷണങ്ങളെ ശക്തിയായി ഖണ്ഡിച്ചിട്ടുണ്ട്. പ്രപഞ്ചത്തിൽ ഒരു സമസ്യ മാത്രമേയുള്ളൂ. അത് *ദ്രവ്യത്തിന്റെ സമസ്യ* (problem of substance) ആണെന്നായിരുന്നു ഹേക്കന്റെ മതം. ഡുബോയിസിന്റെ ആദ്യത്തെ മൂന്ന് സമസ്യകളെ *ദ്രവ്യത്തിന്റെ സമസ്യ* എന്ന ഏക ആശയത്തിൽ ഹേക്കൽ ഉൾക്കൊള്ളിച്ചു. ഹേക്കലിന്റെ വീക്ഷണത്തിൽ പരിണാമസിദ്ധാന്തം ഡുബോയിസിന്റെ മൂന്ന് ക്ലേശകരമായ സമസ്യകൾക്ക് ഉത്തരം കണ്ടെത്തിക്കഴിഞ്ഞു. സ്വതന്ത്രമായ ഇച്ഛാശക്തി എന്നത് വെറും മിഥ്യമാത്രമാണെന്ന് ഹേക്കൽ വാദിച്ചു. അതിനാൽ സ്വതന്ത്രമായ ഇച്ഛാശക്തിയെക്കുറിച്ച് സമസ്യ ഉദ്ഭവിക്കുന്നില്ല.

പ്രപഞ്ചത്തിന് യാന്ത്രിക സ്വഭാവമാണ് ഉള്ളതെന്നും, ആ രീതിയിൽ മാത്രമേ സംഭവങ്ങളെ വ്യാഖ്യാനിക്കുവാൻ സാധിക്കുകയുള്ളൂ എന്നും ഇദ്ദേഹം സ്വമതം പ്രകടമാക്കി. ഈ രീതിക്ക് പരിമിതികളുന്നുണ്ടെന്നും ഇദ്ദേഹം സമ്മതിച്ചിരുന്നു. മാനസിക പ്രവർത്തനങ്ങളെ മനസ്സിലാക്കാൻ ഈ രീതി ഉപകരിക്കുകയില്ല എന്ന് ഡുബോയിസ് ഊന്നിപ്പറഞ്ഞിട്ടുണ്ട്.

## അവലംബം

## പുറത്തേക്കുള്ള കണ്ണികൾ
*http://neuroportraits.eu/portrait/emil-du-bois-reymond 
*http://www.answers.com/topic/emil-du-bois-reymond
*http://www.informationphilosopher.com/solutions/philosophers/bois-reymond/
*http://www.britannica.com/EBchecked/topic/172492/Emil-Heinrich-Du-Bois-Reymond
ജിം യോങ് കിം

ലോക ബാങ്കിന്റെ 12 മത് പ്രസിഡൻറാണ് **ജിം യോങ് കിം**. ജൂലൈ 1 2012 ന് സ്ഥാനം ഏറ്റെടുത്തു. അമേരിക്കയിലെ ഡാർമോത്ത് കോളെജ് പ്രസിഡൻറായി പ്രവർത്തിക്കുകയാണ് ജിം. ഹ്യൂമൻ ഇമ്മ്യൂണോ ഡെഫിഷ്യൻസി വൈറസ്സിനെതിരായ ചികിത്സയുമായി ബന്ധപ്പെട്ടു ശ്രദ്ധേയമായ പ്രവർത്തനം കാഴ്ചവച്ച ഇദ്ദേഹം ക്ഷയരോഗ നിർമാർജ്ജനത്തിനായി ഒട്ടേറെ പദ്ധതികളും രൂപീകരിച്ചിട്ടുണ്ട് ലോകബാങ്കിന്റെ 44 വർഷത്തെ ചരിത്രത്തിൽ ഇതുവരെ അമേരിക്കൻ പൗരനല്ലാത്ത ഒരാൾ പ്രസിഡന്റ് സ്ഥാനത്തേക്ക് വന്നിട്ടില്ല . ഇദ്ദേഹം കൊറിയയിലാണ് ജനിച്ചത്.

## അവലംബം


## പുറം കണ്ണികൾ

* Dartmouth Office of the President
* Profile at the Harvard Medical School Department of Global Health and Social Medicine 
* Partners In Health 
* Lecture by Jim Yong Kim on the Future of Global Health .
*  Interview with Bill Moyers and Dr. Jim Yong Kim, September 11, 2009
* Dartmouth Inauguration Webcast, September 22, 2009 
* 
* 
* 

* 

വർഗ്ഗം:ലോക ബാങ്കിന്റെ പ്രസിഡന്റുമാർ
മുഹമ്മദ് ഹമീദുല്ല

**മുഹമ്മദ് ഹമീദുല്ല** (Urdu: **محمد حمیداللہ**), (February 9, 1908 – December 17, 2002)ഇസ്‌ലാമിക പണ്ഡിതൻ, ഗ്രന്ഥകർത്താവ്, ബഹുഭാഷാ പണ്ഡിതൻ. ഫ്രഞ്ച് ഭാഷയിലെ ആദ്യത്തെ ഖുർആൻ പരിഭാഷകൻ.  1932 ൽ ജർമ്മനിയിലെ ബോൺ യൂണിവേഴ്സ്റ്റിയിൽ നിന്ന് ഡോക്ടറേറ്റ് നേടി. 'ഇസ്‌ലാമിലെ അന്താരാഷ്ട്ര നിയമങ്ങൾ' എന്നതായിരുന്നു വിഷയം.1933 ൽ പാരീസിലെ ഡോർബോൺ യൂണിവേഴ്‌സിറ്റിയിൽ നിന്ന് പ്രവാചക കാലഘട്ടത്തിലെ നയതന്ത്രം എന്ന വിഷയത്തിൽ മറ്റൊരു ഡോക്ടറേറ്റ് ലഭിച്ചു. പിന്നീട് ഉസ്മാനിയ്യ യൂണിവേഴ്‌സിറ്റിയിൽ അധ്യാപകനായി ജോലി ചെയ്തു.  
## ജീവിതരേഖ
1908 ഫെബ്രുവരി 19 ന് ഹൈദരാബാദിൽ ജനനം. പ്രാഥമിക പഠനത്തിന് ശേഷം ഹൈദരാബാദിലെ ഉസ്മാനിയ്യ യൂണിവേഴ്‌സിറ്റിയിൽ നിന്ന് എം.എയും എം.എ.ബിയും എടുത്തു. ഹൈദരാബാദിന്റെ പതനത്തെ തുടർന്ന് അദ്ദേഹം ഉപരിപഠനാർഥം യൂറോപ്പിലേക്ക് പോയി. അതിന് ശേഷം ഇക്കഴിഞ്ഞ അറുപത്തിരണ്ട് വർഷം കഴിച്ചു കൂട്ടിയത് ജർമ്മനിയിലും ഫ്രാൻസിലുമാണ്. പക്ഷെ, പാശ്ചാത്യ സംസ്‌കാരം അദ്ദേഹത്തിന്റെ ജീവിത രീതിയെയോ ചിന്തകളെയോ ലവലോശം സ്വാധീനിച്ചിട്ടില്ല. ഡോ. ഹമീദുല്ലയുടെ ഏറ്റവും വലിയ സംഭാവനകളിലൊന്ന് ഫ്രഞ്ച് ഭാഷയിലെ ഖുർആൻ പരിഭാഷയും വ്യാഖ്യാനവും. ഫ്രഞ്ചിൽ തന്നെ രണ്ട് വാള്യങ്ങളുള്ള പ്രവാചക ചരിത്രവും പ്രസിദ്ധീകരിച്ചിട്ടുണ്ട്. പ്രവാചകന്റെ യുദ്ധഭൂമികൾ, പ്രവാചക കാലഘട്ടത്തിലെ ഭരണരീതി, പ്രവാചകന്റെ രാഷ്ട്രീയജീവിതം, ഇസ്‌ലാമിലെ നിയമ വ്യവസ്ഥയുടെ അടിസ്ഥാനങ്ങൾ, ഇമാം അബൂഹനീഫയുടെ ഇസ്‌ലാമിക നിയമ ക്രോഡീകരണം, പ്രവാചക കാലഘട്ടത്തിലെ ഇസ്‌ലാമിക വിദ്യഭ്യാസരീതിയുള്ള വ്യതിരിക്തമായ പഠനങ്ങളായിരുന്നു അദ്ദേഹത്തിന്റേത്. ടിപ്പു സുൽത്താനും ഉറുദു ഭാഷയുടെ അഭിവൃദ്ധിയും, അമ്മാൻ- മസ്‌കത്ത് സ്വൽത്വനതുകൾ തുടങ്ങി അനേകം ചരിത്ര ഭാഷാ സാഹിത്യ മേഖലയുമായി ബന്ധപ്പെട്ട കൃതികളും അദ്ദേഹത്തിനുണ്ട്. 
## വൈജ്ഞാനിക രംഗം
ബഹുഭാഷ പണ്ഡിതൻ കൂയിയാണ് അദ്ദേഹം. ഉറുദു, പാർസി, അറബി, ഇംഗ്ലീഷ്, ഫ്രഞ്ച്, ജർമ്മൻ, ടർക്കിഷ്, ഇറ്റാലിയൻ തുടങ്ങി എട്ട് ഭാഷകളിൽ അദ്ദേഹത്തിന്റെ സംഭാവനയുണ്ട്. ദീർഘകാലം ഫ്രഞ്ച് മാസികയായ ഫ്രാൻസ് ഇസ്‌ലാമിന്റെ ഡയറക്ടറായിരുന്നു. ഹദീസ് വിജ്ഞാനശാഖക്ക് ശ്രദ്ധേയമായ സംഭാവന നൽകിയിട്ടുണ്ട്. സ്വഹാബികളുടെ കാലത്തു തന്നെ ക്രോഡീകരിക്കപ്പെട്ട ഹദീസിന്റെ ഏറ്റവും പഴയ സമാഹാരമെന്നറിയപ്പെടുന്ന ഹമ്മാദ് ബ്‌നു മുനബ്ബഹിന്റെ ഏട് കണ്ടെത്തുകയും അത് പുനക്രോഡീകരിച്ച് പ്രസിദ്ധീകരിക്കുകയും ചെയ്തത് അദ്ദേഹമാണ്. കൂടാതെ 120 ഭാഷകളിലുള്ള ഖുർആൻ പരിഭാഷകളുടെ ഒരു ഗ്രന്ഥസൂചി(bibliography) അദ്ദേഹം പുറത്തിറക്കിയിട്ടുണ്ട്. ഫാതിഹയുടെ ഇത്രയും ഭാഷകളിലെ വിവർത്തനവും ഇതിൽ ചേർത്തിട്ടുണ്ട്.  
തെളിവുകൾ നിരത്തിവെച്ചു കൊണ്ട് ഗഹനവും നിഷ്പക്ഷവുമായ പഠനമാണ് ഓരോ രചനയും. തന്റെ വാദങ്ങളെ സമർഥിക്കുവാൻ എതിർ ആശയങ്ങളെ വികലമാക്കി അവതരിപ്പിക്കുന്ന ശൈലി അദ്ദേഹത്തിനില്ല. ഇസ്‌ലാം ലഘുപരിചയം എന്ന ഗ്രന്ഥം മലയാളത്തിൽ പുറത്തിയിക്കിട്ടുണ്ട്. 2002 ഡിസംബർ 17 ന് ഫ്രോറിഡയിൽ അന്തരിച്ചു.

## അവലംബം

വർഗ്ഗം:ഇന്ത്യയിലെ ഇസ്ലാമികപണ്ഡിതർ
വർഗ്ഗം:1908-ൽ ജനിച്ചവർ
വർഗ്ഗം:2002-ൽ മരിച്ചവർ
പകർന്നാട്ടം

ജയരാജ് തിരക്കഥയെഴുതി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***പകർന്നാട്ടം***. ജയറാം, സബിത ജയരാജ് എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഗണേഷ് പിക്ചേഴ്സിന്റെ ബാനറിൽ രവി കൊട്ടാരക്കരയാണ് ചിത്രം നിർമ്മിച്ചത്. തങ്ങളുടേതല്ലാത്ത തെറ്റിന് ഇരകളാകേണ്ടിവരുന്നവരുടെ ജീവിതവസ്ഥകളാണ് ഈ ചിത്രത്തിന്റെ പ്രമേയം. വടക്കൻ മലബാറിൽ എൻഡോസൾഫാന്റെ ഇരകളായി ജീവിക്കുന്നവരുടെയും രാഷ്ട്രീയ പാർട്ടികളുടെ അക്രമത്തിൽ ബലിയാടാവുന്നവരുടെയും കഥ ചിത്രം പറയുന്നു.

## അഭിനേതാക്കൾ
* ജയറാം – തോമസ്
* സബിത ജയരാജ് – മീര
* വിജയ് വിക്ടർ – സുധി
* നെടുമ്പ്രം ഗോപി – മീരയുടെ അച്ഛൻ
* വിജയൻ പെരിങ്ങോട് – മീരയുടെ ഇളയച്ഛൻ

## പ്രദർശനം
2011-ലെ പതിനാറമാത് കേരള അന്താരാഷ്ട്ര ചലച്ചിത്രോത്സവത്തിലെ "മലയാളസിനിമ ഇന്ന്" എന്ന വിഭാഗത്തിൽ ചിത്രം പ്രദർശിപ്പിച്ചു. 2012 മാർച്ച് 9-നാണ് തീയറ്ററുകളിൽ റിലീസ് ചെയ്തത്.

## അവലംബം

## പുറത്തേക്കുള്ള കണ്ണികൾ
* ''പകർന്നാട്ടം''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
കെ.സി. ഏലമ്മ

കേരളത്തിലെ  മികച്ച വനിതാ വോളിതാരങ്ങളിലൊരാളാണ് കെ.സി. ഏലമ്മ. 1968-ൽ സംസ്ഥാന ടീമിൽ ഇടം കണ്ട ഏലമ്മ 72-ലെ ജാംഷഡ്പൂർ നാഷണൽസിൽ കിരീടം നേടിയ കേരളാ ടീമിന്റെ നായികയായിരുന്നു. 76- ൽ അർജുന അവാർഡ് ലഭിച്ച ആദ്യ വനിതയായി. എറണാകുളം ജില്ലയിലെ നാമക്കുഴി  ഗ്രാമത്തിലെ  നാമക്കുഴി സ്‌കൂളിൽ പി.ടി. അധ്യാപകനായെത്തിയ പാലാക്കാരനായ ജോർജ് വർഗീസ്, നാമക്കുഴി സ്‌കൂളിന് പെൺകുട്ടികളുടെ ഒരു ടീമുണ്ടാക്കി. 1962-ൽ സംസ്ഥാനതല മത്സരത്തിൽ ഇവരുടെ അരങ്ങേറ്റംതന്നെ ശ്രദ്ധേയമായി. നാമക്കുഴിയിലെ നിർധന കർഷക കുടുംബത്തിൽനിന്നുള്ള കുട്ടികളായിരുന്നു ടീമിൽ. കെ.സി. ഏലമ്മ, പി.സി. ഏലിയാമ്മ, പി.കെ ഏലിയാമ്മ, വി.വി. അന്നക്കുട്ടി, വി.കെ. സാറാമ്മ, വി.കെ. ലീല, എം.എൻ. അമ്മിണി, പി.ഐ. ലീലാമ്മ-ഇവർ ഉൾപ്പെട്ട ടീമാണ് 72-ൽ ജാംഷഡ്പൂരിൽ കേരളത്തിന് വനിതാ വോളിയിലെ ആദ്യ ദേശീയ കിരീടം നേടിയത്. ' 

## ജീവിതരേഖ
ഏറണാകുളത്ത് ചെറീയ ഗ്രാമാമയ നാമക്കുഴിയിൽ ജനിച്ചു. നാമക്കുഴി സിസ്റ്റേഴ്‌സ്' എന്ന പേരിൽ ഇവർ ഇന്ത്യയൊട്ടാകെ ശ്രദ്ധിക്കപ്പെട്ടു. കേരളാ പോലീസിൽ ഇൻസ്പെക്റ്ററായിരുന്നു. വിരമിച്ച ശേഷം കേരള സ്റ്റേറ്റ് ഇലക്ട്രിസിറ്റി ബോർഡിന്റെ വനിതാ ടീമിന്റെ പരിശീലകയായിരുന്നു. 

## പുരസ്കാരങ്ങൾ
1975 ൽ ജി.വി. രാജ സ്പോർട്ട്സ് അവാർഡ്

1975 ൽ അർജ്ജുന അവാർഡ്

## അവലംബം


വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:മലയാളികൾ
സംസ്ഥാനപാത 58 (കേരളം)

കേരളത്തിലെ ഒരു സംസ്ഥാനപാതയാണ് **SH 58 (സംസ്ഥാനപാത 58)**. പാലക്കാട് ജില്ലയിലെ  വടക്കഞ്ചേരിയിൽ നിന്നും ആരംഭിച്ച്, തമിഴ്നാട് സംസ്ഥാനത്തിലെ പൊള്ളാച്ചിയിലാണ് ഈ പാത അവസാനിക്കുന്നത്. 39 കിലോമീറ്റർ നീളമുണ്ട്. നെന്മാറ, കൊല്ലങ്കോട് എന്നീ ചെറുപട്ടണങ്ങളിലൂടെ ഈ ഹൈവേ കടന്നുപോകുന്നു

## അവലംബം

വർഗ്ഗം:കേരളത്തിലെ സംസ്ഥാനപാതകൾ
ഹൊസെ മരിയ വാസ്‌കോൺസലോസ്

കിഴക്കൻ ടിമോറിലെ പുതിയ പ്രസിഡന്റാണ് **ഹൊസെ മരിയ വാസ്‌കോൺസലോസ്**. തൗർ മതാൻ റുവാക് എന്ന പേരിലും ഇദ്ദേഹം അറിയപ്പെടാറുണ്ട്. മുൻ സൈനിക മേധാവിയും ഗറില്ലാ പോരാളിയുമായിരുന്നു. പ്രതിപക്ഷ കക്ഷിയായ ഫ്രെട്ടിലിൻ പാർട്ടിയുടെ ഫ്രാൻസിസ്‌കോ ഗുട്ടറെസ് ലു ഓലോ എന്ന മുൻ സ്വാതന്ത്ര്യ സമര സേനാനിയെയാണ് വാസ്‌കോൺസലോസ് തോൽപ്പിച്ചത്. ഇന്തോനേഷ്യൻ ആധിപത്യത്തിനെതിരെ പോരാടിയ റുവാക് തന്റെ സൈനികവേഷവും പോരാളിയുടെ പ്രതിച്ഛായയും നിലനിർത്തിയാണ് തെരഞ്ഞെടുപ്പിനെ നേരിട്ടത്. നോബൽ പുരസ്കാരജേതാവ് ഷൂസെ റാമോസ് ഹോർതയുടെ പിൻഗാമിയായാണ് കിഴക്കൻ തിമൂറിന്റെ അമരത്തേക്ക് റുവാക് എത്തുന്നത്.
## അവലംബം


വർഗ്ഗം:കിഴക്കൻ ടിമോറിന്റെ പ്രസിഡന്റുമാർ
വർഗ്ഗം:1956-ൽ ജനിച്ചവർ
ഈഡിസ്‌ ഈജിപ്തി

ഡെങ്കിപ്പനി, ചിക്കുൻഗുനിയ, മഞ്ഞപ്പനി തുടങ്ങിയ  വൈറസ് രോഗങ്ങൾ പരത്തുന്ന  കൊതുകിനെ **ഈഡിസ്‌ ഈജിപ്തി** (Aedes  aegypti) എന്നാ ശാസ്ത്രനാമത്തിൽ അറിയപ്പെടുന്നു. ഈഡിസ്‌ ജനുസ്സിൽ  ഉൾപ്പെട്ട ഈ കൊതുകിനെ, മഞ്ഞപ്പനി കൊതുക് (Yellow fever mosquito), കടുവ കൊതുക് (Tiger mosquito) എന്ന പേരുകളിലും അറിയപ്പെടുന്നു. ആഫ്രിക്കയിൽ  ജനനം കൊണ്ട ഈ കൊതുകുകൾ  ഇന്ന് ലോകത്തിലെ   എല്ലാ ഉഷ്ണ മേഖല പ്രദേശങ്ങളിലും, സമശീതോഷ്ണ പ്രദേശങ്ങളിലും കാണപ്പെടുന്നു   കറുത്ത നിറമുള്ള  ഇവയുടെ  കാലുകളിൽ തിളങ്ങുന്ന വെള്ള വരകളും , മുതുകിൽ ലയറിന്റെ (Lyre  : മൂർശംഖു ) ആകൃതിയിൽ  ഉള്ള വെള്ള വരകളും കൊണ്ട് ഇവയെ പെട്ടെന്ന് തിരിച്ചറിയാം.

പൂർണ്ണവളർച്ചയെത്തിയ ഒരു ഈഡിസ് ഈജിപ്തി കൊതുകിന്റെ ശരാശരി ആയുസ്സ് രണ്ടു മുതൽ നാലുവരെ ആഴ്ച്ചയാണു് പക്ഷേ, വരണ്ട കാലാവസ്ഥയിൽ പോലും ഇവയുടെ മുട്ടകൾ ഒരു വർഷം വരെ കേടുകൂടാതെ ഇരിക്കും. അതിനാൽ, മഴക്കാലം തുടങ്ങുന്നതോടെ, ഇത്തരം കൊതുകിന്റെ പ്രജനനവും തന്മൂലമുള്ള പകർച്ചവ്യാധികളും വർദ്ധിക്കുന്നു.

## അവലംബം

## പുറത്തേക്കുള്ള കണ്ണികൾ

* VectorBase's genomic resource for ''Aedes aegypti'' 
* ''Aedes aegypti'' page from University of Sydney, Australia 
* ''Aedes aegypti'' and Dengue fever
* United States CDC page on dengue fever containing information on prevalence of ''Aedes aegypti'' worldwide and past efforts to eradicate it
*''Aedes aegypti'' on the UF / IFAS Featured Creatures Web site
* Walter Reed Hospital Distribution, taxonomy, references etc. Excellent image. 
* ''Aedes aegypti'' at MetaPathogen: taxonomy, life cycle, facts 

വർഗ്ഗം:കൊതുക്
കെ.ജി. സത്യമൂർത്തി

ദളിത് നക്‌സൽ നേതാവും തെലുഗു വിപ്ലവ കവിയും പീപ്പിൾസ് വാർ ഗ്രൂപ്പിന്റെ സ്ഥാപകരിലൊരാളുമാണ് കെ.ജി സത്യമൂർത്തി. ശിവസാഗർ എന്ന തൂലികാനാമത്തിൽ ആയിരുന്നു അദ്ദഹം കവിതകൾ രചിച്ചിരുന്നത്.
## ജീവിതരേഖ
വാറങ്കലിലെ സ്‌കൂളിൽ അധ്യാപകനായാണ് സത്യമൂർത്തി ഔദ്യോഗിക ജീവിതം തുടങ്ങുന്നത്. പ്രമുഖ നക്‌സൽ നേതാവ് കൊണ്ടപ്പള്ളി സീതാരാമയ്യയും ഇവിടെ അധ്യാപകനായിരുന്നു.എഴുപതുകളുടെ തുടക്കത്തിൽ ആന്ധ്രയിലെ ഭൂപ്രഭുക്കൾക്കെതിരെ ജനങ്ങളെ സംഘടിപ്പിച്ചുകൊണ്ടാണ് ഇവർ പീപ്പിൾസ് വാർ ഗ്രൂപ്പിന് തുടക്കം കുറിച്ചത്. തെലുങ്കാന ഉൾപ്പെടെയുള്ള മേഖലകളിലെ ഗ്രാമങ്ങളിൽ സഞ്ചരിച്ചാണ് സത്യമൂർത്തി യുവാക്കളെ സംഘടിപ്പിച്ചത്. ശിവസാഗർ എന്ന തൂലികാനാമത്തിൽ അദ്ദേഹം എഴുതിയ വിപ്‌ളവകവിതകൾ ജനങ്ങൾക്കിടയിൽ വലിയ സ്വാധീനം സൃഷ്ടിച്ചു.ഒരു ഘട്ടത്തിൽ പോലീസ് സത്യമൂർത്തിയുടെ തലയ്ക്ക് 25000 രൂപ ഇനാം പ്രഖ്യാപിച്ചിരുന്നു. 1974-ൽ അറസ്റ്റ് ചെയ്ത് ജയിലിലടച്ചു. 1985-ൽ സീതാരാമയ്യയുമായി ഉടലെടുത്ത പ്രത്യയശാസ്ത്രത്തർക്കം സത്യമൂർത്തിയെ പീപ്പിൾസ് വാർഗ്രൂപ്പിൽ നിന്ന് അകറ്റി. '87ൽ അദ്ദേഹം സംഘടനയിൽ നിന്ന് പുറത്തായി.പിന്നീട് സമൂഹത്തിലെ അടിച്ചമർത്തലിനെതിരെ ദളിത് യുവാക്കളെ ഒന്നിപ്പിക്കാനാണ് സത്യമൂർത്തി ശ്രമിച്ചുവന്നത്. 1992ൽ ഈ ലക്ഷ്യവുമായി അദ്ദേഹം ദളിത് ബഹുജൻ റിപ്പബ്‌ളിക് പാർട്ടിക്ക് രൂപം നൽകി. അവസാനകാലത്ത് ഇന്ത്യയിലെ ജാതിവ്യവസ്ഥയ്‌ക്കെതിരെ ശബ്ദമുയർത്തി വരികയായിരുന്നു. ഒട്ടേറെ കവിതാസമാഹാരങ്ങളുടെയും വിപ്ലവഗാനങ്ങളുടെയും കർത്താവാണ് സത്യമൂർത്തി. വിശാഖപട്ടണം ഉരുക്കുനിർമ്മാണ ശാലയ്‌ക്കെതിരെ നടന്ന സമരത്തിന് പ്രചോദനമായത് അദ്ദേഹത്തിന്റെ വിപ്ലഗാനങ്ങളിലൊന്നാണ്. പ്രമുഖ വിപ്ലവ കവിയും ഗായകനുമായ ഗദ്ദർ തന്റെ ഗുരുവായി കണ്ടിരുന്നത് സത്യ മൂർത്തിയെയാണ്.
## കൃതികൾ
#ഉദ്യമ നെലബലുഡു
#നെലവങ്ക
# നടുസ്തുന്ന ചരിത

## അവലംബം


വർഗ്ഗം:തെലുഗു കവികൾ
വർഗ്ഗം:നക്സലൈറ്റ് നേതാക്കൾ
ഫാദേർസ് ഡേ

കലവൂർ രവികുമാർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***ഫാദേർസ് ഡേ***. പുതുമുഖങ്ങളായ ഷെഹിൻ, ഇന്ദു തമ്പി എന്നിവരോടൊപ്പം രേവതി, ലാൽ, ശങ്കർ എന്നിവരും ഈ ചിത്രത്തിൽ വേഷമിട്ടിരിക്കുന്നു. ഒരിടത്തൊരു പുഴയുണ്ട് എന്ന ആദ്യചിത്രത്തിന് ശേഷം തിരക്കഥാകൃത്തായ കലവൂർ രവികുമാർ സംവിധാനം ചെയ്ത രണ്ടാമത്തെ ചലച്ചിത്രമാണിത്. ഓസ്കാർ പുരസ്കാരം നേടിയ റസൂൽ പൂക്കുട്ടി ആദ്യമായി അഭിനയിച്ച ചിത്രം കൂടിയാണിത്.

## അഭിനേതാക്കൾ
* രേവതി – സീതാലക്ഷ്മി
* ഷെഹിൻ – ജോസഫ് കെ. ജോസഫ്
* ഇന്ദു തമ്പി – പ്രിയ
* ലാൽ – മാത്തൻ
* ശങ്കർ
* വിനീത് – ഗോപിനാഥ്
* ജഗതി ശ്രീകുമാർ – അഡ്വ. നരസിംഹ അയ്യർ
* കെ.പി.എ.സി. ലളിത – മാത്തന്റെ അമ്മ
* വെട്ടുകിളി പ്രകാശ് – പ്യൂൺ കുഞ്ഞഹമ്മദ്
* റസൂൽ പൂക്കുട്ടി

## സംഗീതം

## അവലംബം

## പുറത്തേക്കുള്ള കണ്ണികൾ
* ''ഫാദേർസ് ഡേ'' – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ